Rupanya Permainan Outdoor Orang Dulu, Bagus Untuk Otak. Rugi Kalau Anak Zaman Sekarang Tak Main!

Buat kita ibu ayah yang lahir pada zaman antara tahun 70an hingga 90an, jika ingin diimbau kenangan bermain di zaman kanak-kanak tentu ianya menjadi antara momen terindah dan paling menyeronokkan dalam hidup. Bahkan tidak dinafikan, mengingati saat tersebut membuatkan kita berasa rindu untuk kembali ke zaman silam.

Jadi apa kata kali ini kita throwback kembali antara permainan zaman kanak-kanak yang pernah kita main. Kalau boleh, kita wariskan pula pada anak-anak zaman ini agar mereka dapat merasai keseronokkan zaman kanak-kanak seperti apa yang pernah kita lalui.

Bahkan tahukah anda, bahawa permainan kanak-kanak zaman dahulu ini sebenarnya mempunyai manfaatnya yang tersendiri kepada perkembangan kanak-kanak. Ini seperti mana yang dikongsikan di facebook Hello Doktor.

Jadi ini manfaat permainan tradisional untuk anak anda.

Game 1: Galah panjang

Galah panjang merupakan permainan yang memerlukan kerjasama ahli kumpulan untuk memenangi perlawanan dan memerlukan strategi dilakukan untuk memenangi perlawan tersebut.

Hasilnya melalui permainan ini, kanak-kanak akan menjadi lebih aktif dan menggunakan otak mereka dengan cara yang lebih baik.

Ia bukan sahaja menggalakkan kerjasama antara ahli kumpulan, tetapi juga merangsang motor kasar otak anak dan melatih mereka untuk lebih fokus ketika melakukan sesuatu.

Selain itu juga, ia boleh meningkatkan perkembangan kemahiran komunikasi dalam diri anak.

Game 2: Teng-teng

Permainan teng-teng mungkin lebih digemari oleh anak perempuan berbanding kanak-kanak lelaki kerana ia lebih mudah dan kurang mencabar untuk dimainkan.

Melalui permainan teng-teng, ia boleh membantu anak anda membina kekuatan tubuh badan mereka.

Selain itu, ia juga boleh membantu koordinasi mata, tangan dan badan anak yang lebih baik.

Jika anak anda boleh berdiri atau melompat dengan sebelah kaki, ini petanda baik kerana ia merupakan satu pergerakan yang kompleks sewaktu perkembangan kanak-kanak.

Game 3: Tarik upih

Berbanding permainan teng-teng, permainan tarik upih ini mungkin lebih banyak dimainkan oleh kanak-kanak lelaki berbanding anak perempuan.

Maklumlah permainan ini memerlukan lebih tenaga dan banyak menggunakan kekuatan tubuh badan untuk menarik upih kelapda atau upih pinang.

Permainan tradisonal ini mengajar anak untuk bertoleransi dalam membuat keputusan kerana ia akan menentukan siapakah yang perlu menarik upih dan siapakah yang akan duduk di atas upih tersebut.

Game 4: Main congkak

Siapa sahaja yang tidak mengenali permainan congkak. Dahulu, papan congkak hanya boleh didapati dalam bentuk kayu sahaja. Namun kini, ia boleh didapati dalam bentuk plastik yang lebih ringan dan tidak mudah rosak.

Congkak melatih kanak-kanak untuk berfikir dengan kaedah strategi secara kreatif bagi memenangi perlawanan.

Bukan itu sahaja, ia melatih kemahiran mengira kanak-kanak kerana permainan ini melibatkan aktiviti tambah dan tolak sepanjang ia dimainkan.

Game 5: Konda-kondi

Permainan konda-kondi merupakan antara jenis permainan yang paling mudah tetapi sudah semakin lenyap daripada budaya masyarakat Malaysia.

Permainan ini melatih kanak-kanak untuk memberikan fokus yang tinggi selain membantu koordinasi tangan dan mata sewaktu ia dimainkan.

Selain itu juga, ia menggalakkan kanak-kanak untuk menjadi lebih aktif kerana melibatkan larian sepanjang ia dimainkan.

Permainan ini memberikan kanak-kanak peluang untuk mereka mengatur strategi secara kreatif dan mengasah kemahiran motor halus otak.

Game 6: Main guli atau biji getah

Permainan ini sering dimainkan oleh kanak-kanak zaman dahulu walaupun pada waktu sekolah (sewaktu rehat).

Penulis sendiri amat menggemari permainan ini walaupun hanya menggunakan biji getah sahaja, dan bukannya guli. Ini kerana biji getah boleh diperoleh dengan mudah dan tidak melibatkan sebarang modal.

Permainan ini memerlukan pelaksanaan strategi dan juga tumpuan yang baik untuk memastikan guli atau biji getah yang dilontarkan itu mengenai sasaran.

Permainan ini juga secara tidak langsung melatih koordinasi mata dan tangan kanak-kanak sewaktu ia dimainkan.

Game 7: Bermain layang-layang

Permainan layang-layang agak sukar untuk dimainkan di kawasan bandar atau taman perumahan.

Namun, ibu bapa boleh mengajak anak ke taman permainan atau di tepi pantai untuk sesekali bermain layang-layang bersama-sama.

Jika anak anda membuat layang-layang mereka sendiri, ia secara tidak langsung melatih anak-anak kemahiran memilih bahan yang betul untuk membuat layang-layang.

Selain itu, ia juga memupuk minat anak anda terhadap ilmu sains kerana ia akan mengajar si kecil mengenai pergerakan angin dan juga tarikan graviti agar layang-layang dapat terbang tinggi dan tidak mudah jatuh.

Game 8: Lompat getah atau zero point

Ada yang menyebutnya sebagai zero point dan ada juga yang memanggilnya lompat getah. Ia boleh dimainkan dengan menggunakan rantaian getah yang dibuat sendiri atau menggunakan tali skipping.

Permainan ini memberikan kebaikan yang lebih kurang sama dengan permainan teng-teng.

Ini kerana ia melatih anak untuk melompat setempat dan memberi fokus agar tidak terkena tali yang dihayunkan.

Ia membina kekuatan fizikal dan juga kemahiran motor halus yang sangat baik untuk perkembangan kanak-kanak.

Game  9: Baling selipar

Permainan ini juga boleh dikatakan agak seronok kerana ia akan melibatkan aktiviti kejar-mengejar antara ahli dua kumpulan.

Ia menjadikan otak anak lebih kreatif kerana melatih si kecil untuk membuat strategi dan pelan bagi mengalahkan pihak lawan. Disebabkan permainan ini banyak melibatkan aktiviti berlari, mengelak, mengacah dan juga melompat, ia membuatkan anak anda lebih gembira dan juga aktif sepanjang bermain.


Bila Isteri Minta Sesuatu Jangan Kata, ‘Tak Boleh’, Usaha Dulu Tapi  Usah Janji. Barulah Rezeki Mengejar Kita.

Isteri tu sumber rezeki suami. Jika baik layanan pada isteri, murah lah rezeki suami. Dengan membahagiakan mereka, rezeki akan terus mengejar suami. Oleh itu, jika isteri minta sesuatu jangan terus kata, tidak mampu atau tidak boleh, tetapi usahakan untuk mendapatkan. Bagaimanapun jangan berjanji takut nanti akan dituntut pula sehingga jadi perselisihan faham.

IKUTI PERKONGSIAN INI.

Bila isteri minta sesuatu, jangan kata “TAK BOLEH” lagi…Usaha dulu, tapi JANGAN JANJI.

Sebab bila berjanji, dia akan berharap…bila dia berharap, klu dia  tak dpt, dia akan kecewa.

“Hari tu abg kata nak beli…dah 3 bulan ni, tak beli-beli lagi pun.”

Kita pulak nak marah bila dgr dia cakap macam ni…

TUNAIKAN PERMINTAAN ISTERI

Sentiasa tanam nawaitu utk cuba tunaikan permintaan isteri sbb apa yg dia minta tu bukanlah sesuatu yg mustahil utk kita tunaikan…ianya juga mengikut kemampuan kita…jarang2 sekali mereka nak minta sesuatu diluar kemampuan pasangan mereka…

Mereka pun masih waras dan boleh berfikir dengan baik…Takkanlah mereka nak membebankan dan menyusahkan pasangan mereka.

“Nanti abg akan usahakan…bulan depan kita beli…tunggu bonus ujung tahun, baru abang belikan…”

Bila kita cuba penuhi permintaan isteri, insyaAllah Allah s.w.t akan buka pintu rezeki kita sebagai suami dan mudahkan urusan kita…niat kita baik…boleh jadi apa yang isteri mintak tu, adalah sesuatu yang boleh memudahkan urusan dia…

Bila kita mudahkan urusan isteri, Allah s.w.t akan mudahkan urusan kita.

Simple ja formula yg Allah dah bagi kat hamba-hambaNya…mudahkan urusan org, Dia mudahkan urusan kita, bwk org kluar drpd kesulitan, Dia akan bwk kita kluar dr kesulitan…

Buat baik dibalas baik…

Buang batu atau kayu yg menghalang atau memudaratkan org lain pun pahalanya besar apatah lagi menunaikan permintaan mereka yg berada dibawah tanggungan kita…

Sebaik2 sedekah kan pd ahli keluarga kita sendiri…? Maka anggap setiap pemberian kita kpd ahli keluarga kita tu sebagai satu bentuk sedekah…

Sedekah ini adalah antara 3 amalan yg tidak akan terputus pahalanya walaupun kita dah MENINGGAL DUNIA…

Jgn berkata TIDAK lagi pada sesuatu yg diminta isteri, tapi usahakanlah dahulu walaupun kena menyimpan setiap bulan…

InsyaAllah, mesti Allah akan bagi jalan utk kita tunaikan.


2 Helai Pucuk Betik Sehari, Begini Cara Amalkan Untuk Naikkan Platelet Darah!

Kata orang, yang pahit itu ubat. Begitu juga kalau hendak dibandingkan pahitnya daun betik.

Memang sangat pahit dan hanya mereka yang pernah merasainya sahaja tahu betapa pahit rasanya.

Pun begitu, tidak dinafikan ada sahaja yang gemar makan ulam daun betik ini. Begitu menyelarakan bagi sesetengahnya.

Namun apa yang lebih istimewa bila bercakap mengenai daun betik ini, dikatakan jika dimunim jus daun betik mampu membantu meninggikan platelet darah bagi pesakit denggi.

Bagaimana cara amalannya, jom baca perkongsian info ini.

2 helai daun betik setiap hari mampu meningkatkan platlet pesakit denggi

Kajian klinikal terhadap jus daun betik di dalam pesakit denggi (denggi tidak berdarah dan denggi berdarah kelas satu) menunjukkan bahawa pengambilan sebanyak 30ml (dua sudu besar) jus daripada dua (2) daun betik matang setiap hari, selama tiga hari menaikkan jumlah platelet.

Kenaikan platelet ini hanyalah salah satu dari pelbagai proses yang berlaku di dalam pesakit yang menghidapi demam denggi.

Kajian masih lagi berjalan berkaitan kegunaan jus daun betik bagi demam denggi. Pihak KKM tidak menyediakan jus daun betik di hospital-hospital kerajaan.

Daun betik dan keracunan Cyanogenic

Cyanogenic glycosides adalah bahan kimia yang digunakan oleh tumbuhan-tumbuhan tersebut sebagai pertahanan dalam menghadapi serangan serangga perosak atau haiwan pemangsa.

Dos cyanide yang paling rendah untuk memudaratkan manusia adalah sebanyak 1 mg bagi setiap kg berat badan.

Oleh itu bagi seseorang yang mempunyai berat badan sebanyak 60 kg, 12,000 helai daun betik perlu diambil pada satu masa untuk mengakibatkan keracunan akut.

Kajian keselamatan pengambilan daun betik mendapati ia selamat diambil dalam dos yang disarankan.


Tular Audio Kanak-Kanak Maut Akibat Campuran Ubat Dan Susu. Kepada Ibu Bapa Tolong Alert Nasihat Pegawai Farmasi Ini

Tular video & audio empat orang anak maut akibat campuran ubat batuk dan ubat selesema dengan susu yang mengakibatkan ibu bapa  terutama kaum ibu melahirkan rasa kebimbangan atas faktor keselamatan anak-anak. Admin sendiri pun pernah memberi anak masa kecil, campuran ubat demam dalam susu tetapi atas nasihat doktor bahawa susu itu kena dihabiskan supaya dos ubat tepat.

Namun, kisah yang menjadi tular ini, walaupun tidak diketahui kesahihannya, sehingga pihak pihak pun menafikan, ia tetap memberi impak kepada ibu bapa bahawa jangan buat main-main dengan ubat-ubatan terutama yang diberikan kepada anak-anak.

TULAR VIDEO & AUDIO MENGISAHKAN CAMPURAN MAUT SUSU & UBAT

Cerita audio itu adalah seperti berikut :

[ Seorang ibu ada 4 orang anak yang batuk.
Ibu ini campurkan ubat batuk dan ubat selesema dalam susu. Sebab anak tak mahu makan ubat. Untuk mudahkan anak minum. Maka 4orang anaknya itu pun tidur. Kemudian suaminya balik ke rumah, dia tanya apa itu di atas meja dan si ibu jawab ia adalah balance susu tadi. Suaminya test minum dan terus muntah. Suami tanya kenapa susu rasa semacam? Kemudian si ibu tadi kata dia campur ubat dalam susu itu. Si suami terus pergi lihat anak-anaknya untuk dikejutkan daripada tidur, sekali lihat semua dah meninggal. Kemudian mereka bawak pergi hospital dan doktor sahkan apa-apa ubat jika campur dengan susu boleh jadi ‘poison’. So take note jangan campur ubat dengan susu formula sebab kita tak tahu nanti jadi apa ]
*****************************************

Sekali dengar dan lihat video seolah-olah macam meyakinkan . Namun melalui cerita ini boleh timbul banyak persoalan.

* 4 orang anak itu berapa umur mereka?
* Berapa banyak si ibu campur ubat batuk dan selesema itu ke dalam susu formula itu?
* Bagaimana cara anak dia minum susu itu?guna cawan atau botol susu
* Adakah susu tersebut habis diminum?
* Adakah suami muntah lepas minum balance susu itu disebabkan ia beracun atau sebab rasa tak best sehingga boleh muntah?
* Jika rasa susu semacam dan tak best sebab campur 2 jenis ubat, bagaimana 4 orang anak itu boleh minum?
* Suami kejutkan anak tapi semua sudah meninggal… Jika sudah meninggal kenapa bawak pergi hospital?
* Kemudian audio itu berkata doktor sahkan apa-apa ubat dicampur dengan susu formula boleh bertukar menjadi racun… Hmm bagaimana doktor tersebut mengesahkannya?
*****************************************

Kemudian keluar penafian oleh pihak polis di Bera Pahang bahawa klip video yang tular pada hari ini adalah kes lain dan bukan kononnya kes kematian 4orang anak.

Maka siapalah punya angkara kisah tular audio dan video ini hari ini? Ramai rakan-rakan yang bertanya kepada saya benarkah semua ini?

Betul ke cerita ini?
Entahlah , saya pun tidak mengetahuinya. Tapi melalui penafian pihak polis berkaitan video itu, kemungkinan juga file audio yang ditularkan juga boleh dipersoalkan.

OK mari kita bincang sikit beberapa perkara.

Bab ubat bercampur susu jadi poison…. Saya cuba cari kajian jika ada, tapi tiada yang dijumpai. Yang dijumpai adalah fakta yang memberitahu bahawa resapan besi(iron) dan kalsium boleh dipengaruhi apabila diambil bersama-sama. Resapan ubat yang berbeza atau terganggu…Namun tiada pula dinyatakan campuran boleh menjadi poison.

Seterusnya ubat batuk dan selesema daripada kumpulan Antihistamine memang dilarang pemberiannya kepada kanak-kanak berusia bawah 2 tahun kerana boleh menyebabkan “respiratory depression”. Namun dalam kisah ini kita tidak tahu umur semua kanak-kanak yang terlibat dan daripada audio itu juga tidak diberitahu berapakah dos 2 jenis ubat itu telah dicampurkan dalam susu tersebut.
*****************************************

Oleh itu boleh ke tidak boleh campur ubat dengan susu formula?

Saya pun tidak tahu jawapannya. Tetapi saya mungkin nak bagi tips lain untuk atasi situasi ini.

OK, kenapa nak campur ubat dalam susu?
Memang tujuan untuk sorokkan rasa pahit atau tidak sedap ubat agar mudah ubat kanak-kanak mengambil ubat tersebut.

TIPS PEMBERIAN UBAT CECAIR / SIRAP KEPADA BAYI
(Rujuk Infografik)

1. Jika bayi meronta-ronta ketika hendak diberikan ubat, membendung bayi boleh membantu mengurangkan pergerakkan bayi seterusnya memudahkan pemberian ubat

2. Gunakan picagari untuk membantu menyukat dos ubat dalam bentuk cecair dan sirap dengan tepat dan memudahkan pemberian ubat kepada bayi.

3. Dukung bayi agar berkedudukan sendeng (tidak mengambil atau berbaring) dan masukkan picagari ke dalam mulut bayi.

4. Halakan picagari ke arah bahagian dalam pipi bayi, kemudian tekan picagari secara lembut dan perlahan-lahan. Masukkan dos ubat sedikit demi sedikit.

5. Elakkan mencampurkan ubat ke dalam susu bayi kerana jika bayi tidak menghabiskan susunya maka pemberian dos ubat menjadi kurang tepat

**Teknik no.3&4 itu penting. Sebab kita pancutkan ubat melalui picagari ke bahagian dalam pipi bayi dan di hujung adalah kerana kawasan tersebut bukan kawasan deria rasa pahit pada lidah… dan di bahagian hujung sebelah dalam untuk memudahkan ubat mengalir dan bayi terus menelannya.
*****************************************

Oleh itu, tidak perlu pun sampai nak campurkan ubat ke dalam susu mahupun ke dalam apa-apa makanan seperti pisang. Yang penting teknik pemberian dan sukatan dos kena tepat.

Mungkin boleh jarakkan juga pemberian ubat dan minum susu kerana ditakuti jika diambil bersama-sama menyebabkan proses resapan ubat terganggu.

Sebarang pertanyaan lanjut berkaitan ubat-ubatan, boleh hubungi Pusat Panggilan Farmasi Kebangsaan di talian 1800886722 (8am-5pm Isnin-jumaat). Gunakan perkhidmatan yang telah disediakan oleh KKM ini. Elakkan bertanyakan soalan kepada penjual produk.


Penyakit Tak Dapat Dikenal Pasti , Penyanyi Legend Rohana Jalil Kritikal Di ICU

Di saat kita sedang bergembira untuk menyambut Hari Raya yang kian menjelang, ada juga yang sedang berduka kerana hari ini dikejutkan dengan berita penyanyi Rohana Jalil yang sedang tenat di ICU.

Memetik laporan Berita Harian, rakan baik kepada penyanyi era 1980-an, Datin Salwa Abdul Rahman mengesahkan bahawa Rohana telah dimasukkan ke Unit Rawatan Rapi (ICU), Hospital Canselor Tuanku Muhriz (HCTM) sejak semalam tanpa mengetahui penyakit.

Menurut Datin Salwa juga, doktor  masih menjalankan pemeriksaan serta pemantauan rapi terhadap penyakit yang dihadapi penyanyi itu sedangkan dia tidak pernah mengalami penyakit yang serius sebelum ini.

Dalam masa yang sama, Datin Salwa turut memberitahu tentang kronologi insiden yang berlaku terhadap Rohana Jalil sebelum dimasukkan di ICU.

“Jaafar Onn ada menunjukkan gambarnya bersama Rohana ketika mengadakan persembahan di Plaza Shah Alam pada Ahad lalu. Bagaimanapun, Jaafar beritahu ketika sedang menyanyi, Rohana tidak boleh berdiri secara tiba-tiba.

“Rohana nak duduk dan terus berada dalam keadaan lemah. Saya memang terkejut kerana mengenalinya, Rohana seorang yang aktif dan jarang sakit. Semalam, saya mendapat khabar keadaan Rohana kritikal dalam ICU dengan penyakit yang belum diketahui,” ujarnya.

Meskipun dalam keadaan terkejut, Datin Salwa juga menjelaskan tentang keadaan Rohana yang lemah dan terpaksa menggunakan bantuan oksigen untuk bernafas. Dalam keadaan ini, anak-anak Rohana dikatakan cuba untuk merahsiakan perkara ini namun, mula berkongsi apabila keadaan ibunya semakin kritikal.

“Bagaimanapun, bila keadaan Rohana semakin kritikal, anak-anaknya mula berkongsi perkembangan kesihatan Rohana dan minta mendoakan kesembuhan.

“Pelawat tidak dibenarkan melawat Rohana, buat masa ini. Ini kerana Rohana masih dalam ICU dan bernafas menggunakan bantuan oksigen. Saya dengar Rohana sudah ada tindak balas sedikit, namun keadaannya masih lemah dan dalam pemantauan, semalam,” tambahnya lagi.

Sementara itu, Datin Salwa sempat berkongsi tentang perubahan fizikal Rohana yang kelihatan ketara namun tidak mengesyaki sebarang penyakit kerana aksinya yang masih aktif dan sentiasa cergas.

“Beberapa bulan lalu, saya dan Rohana berada di Brunei hampir sebulan. Saya tidak nampak Rohana alami apa-apa sakit sepanjang di sana. Saya percaya Rohana mengawal pemakanan demi menjaga kesihatan.

“Saya tidak bertanya kerana melihatnya sentiasa sihat dan cerdas, cuma fizikal kurus. Jadi, saya mohon kita sama-sama mendoakan Rohana kembali sembuh. Saya berhasrat melawat Rohana, cuma menunggu maklum balas anak-anaknya,” katanya.

Untuk rekod, Rohana Jalil atau nama sebenar Dara Abdul Jalil yang merupakan penyanyi kelahiran Kota Tinggi, Johor ini memulakan kerjayanya sejak usia 17 tahun pada tahun 1979. Selain itu, Rohana juga dikenali sebagai juara Bintang RTM 1980, sebelum dilamar syarikat rakaman, AB Records.

Sumber: Berita Harian


Dapat RM18040 Kumpul Duit RM20, Cara Wanita Ini, Bikin Netizen Teruja!

Amalan menabung mudah dilakukan tetapi konsisten dalam mengaplikasikannya dalam hidup memerlukan panduan yang tepat.

Bahkan amalan menabung telah lama diajar sejak kecil lagi sewaktu kita masih direbung usia. Cumanya, amalan ini mahu dibuat atau tidak mahu

Bahkan konsep dan budaya amalan menabung sebenarnya ada harinya iaitu ‘Hari Tabungan Sedunia’ yang disambut pada 31 Oktober. Nampak tak bertapa amalan menabung ini amat penting, siap ada hari menabung lagi!

Simpan dalam tempoh Disember 2020 hingga Disember 2022; Jumlah RM18040!

2 tahun gigih simpan duit warna oren ni. Tahun depan boleh kut beli tupperware baru
Sebab ramai yang tanya so saya edit kat sini je ye.

RUPANYA INI CARANYA!

‘BUKAN AMBIL DUIT TANPA IZIN SUAMI’

Saya bukan simpan duit oren ni konsisten setiap hari. Tapi simpan bila ade  bila belanja dapat baki duit not Rm20 terus je simpan dalam bekas ni.

Dalam beg suami kalau ade duit oren ni pn sy akan amik sekali  bukan mencuri ye sebab suami saya memang tak kisah pun
Total RM18040


Anak Hanis Zalikha Terjun Kolam Renang, Netizen Teruja Tengok Keberanian Alisa

Anak Hanis Zalikha terjun kolam renang penuh bergaya dan berkeyakinan. Si comel Alisa, anak kedua pasangan selebriti popular ini menunjukkan keberaniannya dalam kolam renang.

Gaya comel Alisa yang sememangnya mempunyai karektor cheeky & happy go lucky ini sering mengundang kegeraman netizen.

Video yang dimuat naik menunjukkan Alisa terjun ke dalam kolam renang menuju ke arah daddynya, Hairul Azreen dengan tulisan caption #SundayIsFamilyDay

Ramai netizen memuji Alisa yang kecil-kecil sudah pandai berenang dan sangat berani. Bahkan ada juga yang membandingkan Alisa dengan diri masing-masing yang jauh berumur daripadanya tetapi masih tak pandai berenang.

“Pndainya awak swim alisaaa”

“21 years old pun tak pandai swiming like u alisa sedeh 😭😭😭❤❤❤

“Kcik dh pndai swim… Akak mnyelam je pndai

“Pandainya dia 😍 Alisa yg umur 3 tahun dah pandai swim aku ni 23 still tak pandai swim 😢

“alisa aisyah umur brpo tahun bulih terapung gitu. Kito umur 24 tenggelam takleh wak gitu

Memang lucu kalau baca komen netizen, diharap keberanian Alisa menjadi inspirasi kepada semua kakak-kakak, abang-abang, makcik-makcik yang masih belum pandai berenang untuk belajar skil ini. Masih belum terlambat tu…hehe.

Apa pun tahniah Pa&Ma ucapkan kepada Hanis & Hairul kerana berjaya mendidik anak-anak mereka berani dan berkeyakinan mencuba segala macam kemahiran hidup.

Ternyata konsep bonding family yang mereka amalkan pada hujung minggu membuahkan hasil dan mengeratkan hubungan kekeluargaan mereka.

Kalau anda semua nak mencari ilmu keibubapaan yang boleh diamalkan sepanjang mendidik anak-anak, apa kata join Webinar Keibubapaan PERCUMA ini. Ada 6 orang speaker jemputan yang berpengalaman luas dalam bidang keibubapaan seperti Ibu Rose, Puan Maryam Jamadi, Dr Ahmad Rostam, Prof Dr Nik Salida, Puan Azlina Roszy & Irma Hasmie.


Patutlah Anak Asyik Moody, Rupanya Ini Tanda Kurang Sentuhan Dan Kasih Sayang Ayah.

Bila anak kuat moody, itu tanda kurangnya sentuhan ayah. Dia mudah mengamuk, mudah bentak, mudah bergaduh, mudah berebut mainan, mudah merengek dan mudah tantrum. Mood tak menentu.

Tanda-tanda gejala “Father Wound”, anak yang kurang sentuhan ayah.
Sebab itu la, walau sibuk mana pun kita, hatta sibuk cari rezeki, 4 benda ni tolong jangan abai.

1. Peluk & cium anak
Jarang peluk & cium maka jarang la anak akan rasa kasih sayang ayah ( father love ). Bila tak rasa sayang, senang la datang rasa benci.

2. Tanya khabar anak
Tanda kita prihatin & kasih pada anak, tanya khabar dia selalu. Soalan mudah je tapi ramai yang tak buat. Huh.
“Buat apa hari ni?”
“Abg gembira tak?”
“Kakak okey?”

3. Bermain dengan anak
Sehari paling kurang 5-10 minit kena main dengan anak. Lagi lama lagi bagus. Dari bermain tu la anak akan rasa lebih connected dengan kita.

4. Tegur & nasihat anak
Satu perkara paling anak akan ingat ialah kata-kata ayahnya. Setiap pesanan, teguran dan nasihat ibarat inspirasi & motivasi pada anak.

Oleh itu, kalau nampak anak tinggi suara, kurang ajar atau keras kepala tolong la tegur.
Kadang anak buat perangai bukan sebab dia jahat tapi dia terpaksa buat-buat jahat supaya dia dapat perhatian dan dengar suara ayahnya.

Anak teruk mana pun perangai dia, bila di depan ayah semua akan behave. Hikmah seorang ayah!
Wallahu A’lam,

Sumber: Mohd Fhais Salim


Mak Ayah Patut Praktikkan Langkah Ni Pada Anak Jika Rumah Terbakar, Penting Ni!

Kemalangan berlaku tanpa kita duga. Kebakaran yang tiba-tiba berlaku di rumah juga menjadi satu tragedi yang tak mampu kita jaga. Bila berdepa dengannya pasti kita cemas.

Menghadapi kebakaran memang langsung tidak terfikirkan oleh kita. Namun api yang kecil yang kemudian menjadi marak, adalah lawan yang tak termampu untuk kita tangani. Sebagai ibu bapa apa yang boleh kita lakukan adalah sentiasa mengingatkan anak-anak kita.

Paling penting kena beritahu anak-anak apa yang boleh kita lakukan sebagai ilmy asas untuk bertindak. Ajarkan langkah ini.

Jika kebakaran berlaku, persiapkan ilmu untuk mereka dan ajar mereka untuk bertindak. Ini antara yang boleh ibu dan ayah bekalkan sebagai ilmu untuk anak-anak.

1. Tenang saat menghadapi kebakaran. Jangan cemas! Bila tenang, otak akan dapat berfikir dengan baik apa tindakan yang harus kita buat.

2. Jika kebakaran kecil dan masih boleh diatasi, segera padamkan dengan alat pemadam yang ada seperti APAR (Alat Pemadam Api Ringan) atau dengan kain atau guni yang dibasahi air.

3. Jika kebakaran disebabkan oleh litar pintas, segera matikan suis utama di rumah kita. Perlu segera bertindak!

4. Tutup kawasan terjadi kebakaran agar tidak menjalar ke ruang lain tetapi jangan dikunci.

5. Jika kebakaran besar, segera keluar rumah dan ajak semua keluarga meninggalkan rumah dengan segera!

6. Jangan sibukkan diri untuk mengumpulkan barang di dalam rumah. Jika kesemua barang berharga ini mampu dicapai dengan mudah, langkah ini mungkin boleh anda lakukan. Jika tidak, tinggalkan sahaja. Nyawa anda dan keluarga lebih penting!

7. Berjalanlah dengan tenang, jangan lari dan jangan panik.

8. Ketika berjalan atau berlari, peluk anak-anak yang masih kecil dan ucapkan kata-kata yang baik buat mereka.

9. Jika asap tebal ketika berjalan atau dalam satu kawasan, tutup hidung dengan baju dan jangan sampai anda dan anak-anak menyedut asap.

10. Jika melalui pintu yang tertutup, periksalah suhu terlebih dahulu dengan meletakkan belakang telapak tangan di pintu. Kemudian pegang tombol pintu, jika panas tukar jalan lain untuk keluar.

11. Usahakan untuk berada di kawasan yang terbuka luas untuk bernafas. Cari kawasan yang anda pasti selamat untuk anda dan anak-anak!

Tip Keselamatan Keluarga
Ini yang dikongsikan oleh seorang lelaki yang pernah menghadapi saat kebakaran di rumahnya. Apa yang boleh dikongsikan olehnya adalah sentiasa beringat dan buat beberapa langkah penting untuk menghadapi saat luar jangka seperti ini. Ini yang patut ibu ayahlakukan di rumah.

Tip 1: Pastikan rumah anda mempunyai dua pintu untuk keluar masuk dengan mudah. Ini penting dan pintu ini jugalah yang akan menjadi penyelamat anda kelak.

Tip 2: Pastikan jalan menuju ke pintu ini tidak dihalang oleh susunan perabot atau barang yang buat anda sukar nak bergerak. Bila berlaku kebakaran, pasti laluan lebih lancar.

Tip 3: Buat kunci pendua. Letakkan pada dua atau tiga kawasan berbeza dan paling penting mudah dicapai ketika anda tidur. Ketika panik, anda hanya mampu capai apa yang ada di depan mata sahaja!

Tip 4: Beli alat pemadam api di rumah. Beli Fire Extinguishers jenis ABC powder untuk kebakaran jenis kertas, kayu, elektrik dan gas. Tak mahal pun, sekitar RM110 sahaja.

Tip 5: Tak salah kalau anda nak beli dan pasang alat pengesan asap kebakaran atau smoke detector fire safety di rumah. Bila menyedari ada asap yang muncul, alat pengesan ini akan berbunyi. Lebih selamat!

Tip 6: Kalau ada duit lebih lagi elok juga belikan selimut tebal atau fire blanket, khusus untuk memadamkan api.

Tip 7: Kena latih isteri dan anak-anak jika berlaku kemungkinan kebakaran. Ajar apa yang kita patut buat seperti langkah di atas.

Ini sangat penting!


Jalani Kimoterapi Walau  Bebas Kanser. Ni Jawab Elyana!

Meskipun sebelum ini pernah menyatakan bebas daripada kanser, namun baru-baru ini Elyana berkongsi perkembangan terkini berkenaan kesihatannya.

“Hari ini (semalam) adalah kemoterapi saya yang saya hutang lagi dua. Jadi kenapa saya buat kemoterapi? Ramai yang tanya… Kerana saya bertanggungjawab terhadap diri saya untuk habiskan dua lagi baki kemoterapi yang sepatutnya saya habiskan.

“Jadi hari ini merupakan hari yang sesuai (untuk menyambung semula rawatan),” itulah jelas penyanyi Elyana menerusi laman Instagram miliknya dimana dia mengakui masih lagi ‘berhutang’ dua rawatan kemoterapi walaupun sudah pulih daripada penyakit kanser limfoma yang dihidapinya sejak 11 tahun lalu.

Melihat pada perkongsian seterusnya, Elyana memberitahu yang proses rawatan kemoterapinya telah berjaya dan dia mempunyai baki satu lagi rawatan yang perlu diselesaikan.

“Alhamdulillah! Selesai chemo… ada balance satu kali lagi. Result darah alhamdulillah bagus… hati, paru-paru semua cun. Tapi darah merah je kurang sikit bacaan 11.

“Tapi banyak beza… masa beberapa bulan lepas bacaan dia 7 je. Masa tu kena masuk darah. Terima kasih kepada yang selalu menderma darah, tak ternilai jasa anda. Love you!” tulisnya.

Untuk makluman, Elyana pernah membuat kejutan apabila mendedahkan penyakit kanser limfoma tahap empat ketika tersingkir daripada program Gegar Vaganza 4 pada 2017.

Menerusi pendedahan itu, Elyana memberitahu, dia menghidap kanser sejak 2010 dan jangkaan awal doktor, hanya mampu hidup selama setahun.

Sumber :  Instagram @elyanaofficial1 & Artis Malaysia


Asyik Duduk Di Rumah, Ayah Ini DIY ‘Busy Board’ Papan Aktiviti Untuk Anak, Cara Mudah Rangsang Minda.

Kanak-kanak ni suka melakukan penerokaan disekitarnya. Ini kerana pada usia begini sikap ingin tahu ada dalam dirinya.

Oleh itu, ketika ini ibu bapa harus mendedahkan anakn-anak dengan pelbagai sumber untuk mereka perkembangan dirinya.

Beliau DIY sendiri papan aktiviti ini. Berbaloi buat sendiri.

Busy board utk anak-anak.

Mula-mula nak beli je kat anak-anak, tapi macam lagi bermakna bila anak-anak main mainan hasil tangan abi diorg.

Saya bukan belajar bidang pertukangan jadi hasil x de la sekemas mana, asalkan ade rupa je.

Untuk busy board di atas, saya gunakan plywood ukuran 4 kaki x 4 kaki ( 120 cm x 120 cm ) dengan ketebalan 12 cm.

Apa itu busy board

Busy board ialah sejenis mainan kanak-kanak yang dapat membantu meransang deria kanak-kanak. Antara kebaikan kepada kanak-kanak ialah :
1. Membina sambungan saraf otak kanak-kanak
2. Membantu dalam perkembangan awal kanak-kanak dari pertumbuhan kognitif, pengembangan bahasa, kemahiran motor halus dan kasar, interaksi sosial, dan kemahiran menyelesaikan masalah.
3. Memperkuat daya ingatan kanak-kanak
4. Memberi ketenangan kepada kanak-kanak
5. Mengajar kanak-kanak atribut deria.


Pulihkan Senggugut Anak Gadis,  Ibu Boleh Redakan Dengan Cara Begini!

Semua wanita pastinya telah sedia maklum dengan masalah senggugut yang kerap menyerang mereka setiap bulan. Bagi wanita dan ibu mungkin terbiasa dengan keadaan ini namun jika anak remaja yang mula mengalaminya pasti mereka tidak
dapat menahan diri daripada rasa kasihan.

Sebagai ibu pastinya kita turut rasa runsing memikirkan kesakitan yang ditanggung anak remaja kita. Sebenarnya herba merupakan antara rawatan mujarab yang ibu boleh usahakan untuk merawat anak gadis yang senggugut.

Pilih Herba
Senggugut berlaku disebabkan terjadinya pengecutan di dinding rahim. Selain ubat penahan sakit khusus untuknya, herba juga dikatakan mujarab mengubati senggugut. Tumbuh-tumbuhan dan herba sememangnya baik untuk kesihatan dalaman kita. Bagi wanita, herba punya banyak kelebihan dalam kesihatan dan penjagaan diri.

Teh Pahit
Teh pahit tanpa gula dikatakan dapat meringankan masalah senggugut.Teh ini diminum segelas ketika sakit senggugut memuncak. Jangan tambah gula kerana ini akan menghilangkan kesannya.

Petola
Buah petola yang biasanya ditanam dikampung-kampung juga dikatakan dapat mengurangkan kesakitan senggugut. Ia dapat diamalkan dengan mudah sekali kerana kita cuma perlu makan sebarang masakan dari petola ini selama seminggu sebelum
kedatangan haid.

Kunyit
Ada pula yang mengamalkan pengambilan kunyit, asam jawa dan gula merah yang direbus. Segelas rebusan ini diminum selepas makan tengahari dan segelas lagi selepas makan malam, seminggu sebelum kedatangan haid.

Kucai
Kucai mentah yang selalunya dijadikan sayur juga boleh membantu. Caranya, jus kucai ini diminum 3 kali sehari semasa kedatangan haid.

Selamat mencuba!


Lebihan Roti Suburkan Pokok. Ni Cara Paling Mudah & Jimat Hasilkan Baja Sendiri!

Biasanya jika kita lihat roti yang hampir tamat tempoh dan masih belum luak dimakan, mulalah kita terfikir untuk sediakan menu seperti puding roti atau sebagainya untuk pastikan roti tersebut habis dimakan.

Pun begitu, tahukah anda selain dimasak roti tersebut boleh juga untuk dijadikan baja tanaman kita.

Bagaimana caranya dan anda ingin tahu?

Perkongsian oleh Puan Norzaiwi Ismail ini pastinya membantu kita menyuburkan lagi tumbuhan dengan menghasilkan sendiri baja menggunakan roti.

Nampak mudah dan menjimatkan, jom cuba:

Bahan-Bahan:

4 Keping Roti
2 Liter Air

Cara Membuat:
1.Ambil 4 keping roti dan rendamkan di dalam 2 liter air selama seminggu.

2.Selepas seminggu tapis dan campurkan dengan sedikit air sebelum disiramkan pada pokok.

EXTRA TIP
Sebaiknya gunakan air hujan atau air paip yang ditadah dan biarkan semalaman untuk hilangkan klorin.

Selamat Mencuba!


“Jangan lupa bawa ibu follow up.” Pesanan Terakhir Lelaki Ni Sebelum Meninggal Akibat Covid-19. Allahu!

Satu kisah yang cukup menyentuh hati, wabak Conavirus mengganas sehingga kini tanpa mengenal erti kasihan. Seramai 20 pesakit disahkan meninggal dunia semalam. Manakala kes meningkat walaupun kadar pertambahannya berkurangan daripada sebelum ini.

Waktu kami dapat tahu ada seorang lagi yang meninggal di Covid ICU kami malam tadi, kecoh di Whatsapp group doktor kami nak tahu pesakit mana satu.

“Which patient?”
“Is that the one Ki***/ Nah**** intubated?”
“Please don’t tell me that one!”

Bertalu-talu semua nak tahu pesakit mana satu.

Sebabnya baru semalam rakan saya bercerita saat pesakit tersebut nak diintubasi dan kemudiannya ditolak masuk ke ICU. Dia meminta untuk call anaknya. Kami benarkan panggilan dibuat.

Perkara pertama dia cakap pada anaknya ialah; jangan lupa bawa ibumu pergi follow up, jangan lupa bawa ibumu pergi follow up. Berulang kali dia pesan. Barangkali isteri dia pesakit kronik yang selalu berulang-alik ke hospital.

Kemudian barulah dia sampaikan pesan lain seperti akaun bank, nombor pin dan sebagainya.

Penutup bicara dia pesan lagi; jangan lupa bawa isterinya pergi follow up.

Penuh lelah dia berpesan; antara nak tarik nafas demi hidup, rasa sedih tak dapat bersama orang tersayang dan sugul membayangkan maut yang bakal menjengah.

Selepas telefon barulah dia benarkan kami tidurkan dia untuk disambungkan ke mesin bantuan pernafasan.

Memang dia suami yang sangat kasihkan isteri.

Kami yang dengar cerita kawan kami tu, bergenang-genang airmata.

Sebab itu kami nak tahu sangat pesakit mana satu.

Rupanya benarlah dia yang pergi. Sedihnya kami. Namun sedih lagi keluarga yang ditinggalkan.

Orang pengasih ini memang Tuhan panggil awal kan?


“Kita Ni Biar Tak Pandai Masak Tapi Tolonglah Mana Yang Patut.” Begini Caranya Nak Ambil Hati Mertua. Win Perkongsian Ni!

Tentunya menantu ingin disayangi mentua. Memang ada kita dengar konflik antara menantu dan mentua. Namun ada caranya untuk menambah hati mentua. Melalui tweeter @nurhaniniriani ini telah mendapat retweet lebih 7 ribu yang bekongsi petua bagaimana nak menjadi menantu kesayangan. Jom semak cara puan ini.

So disini sis nak jelaskan, tak semua ya. Maybe certain nak privacy, pilih jalan untuk menyewa. But we all know sewa rumah sekarang bukan alang2 mahal. Kalau pasangan setuju / mampu takpa. Tapi bagi yg masih belum stabil, sebulan dua mesti akan duduk rumah parents before pindah.

Bila duduk rumah orang, biasalah. Rutin harian diorg mmg takkan sama mcm mana di rumah kita sendiri. So kena faham2 lah. Ada yg pengotor, ada yg pemalas. Ada yg tak ngam dgn ipar, ada yg phsyco, ada yg drama. So mcm mana nak tangani diorg semua?

Bangun awal

Kita sebagai menantu especially perempuan, jangan suka bangun tidur lambat matahari terik baru nak bangun / keluar dari bilik. Kena sentiasa cari ruang untuk bersembang, kenali keluarga mereka lebih dalam. Sbb bila dah duduk serumah, kt situlah keluarga diorg akan nilai kita.

Yang pandai masak, sebelum waktu mkn tghari sila lah prepare apa yg patut so bila kita lapar takdelah kelam kabut nak masak then berlaparan menunggu makanan kan. Kalau x reti pula, boleh tolong mak mertua ke adik/akak ipar utk sediakan apa yg patut.

Kita ni biar tak pandai masak tapi tolong lah mana yg patut, in shaa allah lama2 kita automatik akan rasa seronok sebenarnya bila kita memasak. And lama2 akan pandai masak benda2 basic.

Ajak Mentua sembang

Bila tengok orang kt dapur, rajin2 kan diri hulur bantuan. I mean like, cuci lah pinggan ke apa yg patut. Tak payah orang suruh baru nak buat. Buat lah apa pun janji jangan duduk je kt bilik tak buat apa sementara org rumah pula sibuk kt dapur.

Haaa bila mak mertua kt dapur, ajak lah sembang. Tak perlu fake kan diri, just be yourself. Jujur je if tak pandai masak, i percaya diorg akan ajar you as long as you nak belajar mak2 ni biasanya suka share resipi masakan yg anak2 dia suka.

So automatically kau akan tahu pasangan kau ni suka masakan yg mcm mana. Berkuah ke, goreng garing ke, nasi yg lembik ke / suka yg keras sikit. Selera orang lain2 kan. Haa dalam masa yg sama kau lebih mesra dgn mak dia & bonus lagi satu dpt idea mcm mana nak tambat hati pasangan

Orang kata, nak ambil hati suami ni senang je. Kenyangkan perut dia, mesti dia sayang lebih & appreciate kita yelah, we admit that masakan kita takkan pernah sama mcm mak dia buat. But bila kita masak dgn ikhlas & penuh kasih sayang, masakan kita mmg jadi sedap.

Tak percaya, cubalah!


Tiada Lagi Rasa ‘Kosong’ Najwa Latif Kini Bergelar Isteri, Wargamaya Ucap Tahniah

Dalam hidup ini ada perkara menjadi ketentuan Allah swt. Salah satunya adalah jodoh. Ada yang dipertemukan jodoh ketika usia masih muda dan ada juga sebaliknya.

Nyata jodoh itu rahsia Allah, khabar gembira dikongsi oleh penyanyi Najwa atau nama sebenarnya Imratul Najwa Abdul Latif menerusi Instagram miliknya telah membuatkan peminat terkejut bercampur gembira.

KINI BERGELAR ISTERI

Terkenal dengan lagu berjudul ‘Kosong’ dan ‘,Cinta Muka Buku’ Najwa mengumumkan dirinya sudah bergelar isteri kepada pasangannnya Akwa Ariffin yang juga merupakan ahli muzik.

Pada usia 27 tahun, penyanyi bersuara lunak ini berkongsi sekeping gambar di atas pelamin bersama pasangannya.

Bagaikan pinang dibelah dua, penyanyi  yang terkenal dengan lagu ‘Kosong’ dengan kapsyen ringkas.

“Alhamdulillah, kami dah grad.”

Sesuai dengan kapsyennya ‘Grad’, dirinya bukan calang-calang dalam akademik apabila merupakan graduan Ijazah Sarjana Muda (Kepujian) Pengajian Bahasa Inggeris Sebagai Bahasa Kedua (TESL) di Universiti Antarabangsa Unitar (UNITAR).

Kemudiannya meneruskan pengajian ke peringkat sarjana dalam jurusan yang sama di Universiti Malaya (UM). Lebih manis kini, menyambung pengajian di peringkat PhD dalam jurusan TESL di Universiti Kebangsaan Malaysia (UKM).

WARGAMAYA UCAP TAHNIAH

Meninjau di ruangan komen, rata-rata meluahkan rasa terkejut dengan berita gembira itu. Ada juga menitipkan doa dan ucapan tahnia buat pasangan pengantin baru.


Bahagia Itu Kena Cari, Jika Salah Faham Sikit Pun Suami Isteri Kena Cepat Memaafkan.

Setiap pasangan yang berkahwin inginkan hidup bahagia till jannah. Namun untuk bahagia itu perlu ada tolak ansur dalam rumah tangga.

Sebagaimana perkongsian daripada puan Siti Suryani Yaakop. Moga jadi inspirasi buat kita semua.

Ini pensyarah saya zaman belajar dulu.

Semalam kami jemput ceramah pasal obesiti. Tapi Haji Bahman Jamaluddin ni jenis suka bercerita. Dulu suka kongsi tips nak jadi pekerja. Sekarang dah beranak pinak anak murid semua, bagi tips nak bekeluarga pula.

Dalam banyak-banyak tu, otak saya asyik teringat pada pesan ni. Pesan dari orang yang dah 30 lebih tahun berkahwin. Pesan nak hidup berbaik-baik laki bini.

Kadang bila kita dah lama berkahwin ni, kita take for granted kebaikan pasangan kita. Benda tu sebenarnya luar biasa.

Tapi kita tak hirau. Sebab bila dah lama sangat, apa saja kebaikan dan jasa yang dia buat tu dah duduk di minda bawah sedar. Kita anggap biasa saja.

Jadi sesekali duduk diam-diam dan catatlah kebaikan pasangan. Kemudian tengok.

Berapa banyak sebenarnya benda yang kita anggap kecik dan biasa tu kita tak mampu pun buat di pihak kita.

Keduanya. Orang kata 5 tahun awal usia perkahwinan ni adalah tempoh mengenali dan memahami pasangan.

Tipu belaka kata dia. Dah berpuluh tahun pun sebenarnya suami memang takkan boleh faham isteri dia.

Tapi tak penting. Tak perlu belajar faham. Yang perlu adalah belajar menerima. Seadanya.

Dan ikut saja. Asalkan bukan benda melanggar agama. Isteri jaga makan, pakai, anak dan rumahtangga tu kira dah kira cukup dah serba sempurna.

Akhir sekali. Kata cikgu saya ni, arwah ayahnya pesan. Apa pun jadi. Teruk mana pun tak puas hati.

Sebelum tidur maafkan isteri. Isteri pun juga maafkan suami. Banyak sabarkan diri sendiri. Jangan dibawa tidur marah di hati. Tak tahu masa tidur tu entah siapa yang mati.

Sumber:Siti Suryani Yaakop.


‘Bila Mak Ayah Nak Tinggal Sama, Itu Masa Untuk Kutip Pahala.’ Wanita Ini Kongsi Memori Arwah Ibu.

Kenangan hidup bersama ibu bapa sejak kecil pasti akan dingati sampai bila-bila. Mereka yang menjaga kita penuh kasih sayang sehingga dewasa hingga mampu berdikari dan membina kerjaya sendiri.

Alangkah beruntungnya anak itu apabila ibu bapa masih tinggal bersama sebumbung. Dapat menikmati lagi kasih sayang mereka walaupun sudah mempunyai keluarga. Hakikatnya bukan mudah sebenarnya ibu bapa ingin duduk serumah dengan anak-anak yang sudah berumahtangga. Maklumlah mereka sudah memiliki rumah sendiri di kampung. Bagi yang diberi peluang duduk sebumbung bersama ibu bapa seharusnya menghargainya. Inilah masa untuk berbakti pula kepada orang tua.

Begitulah yang dialami oleh puan Nurlia Mohd Nor yang melahirkan rasa syukur apabila arwah ibu dan bapanya tinggal bersamanya.

Momen indah ketika bersama arwah dan bapa menjadi memori yang sangat manis untuk dikenang. Malah katanya, peluang ini juga memberi ruang kepadanya mendapat pahala berkat menjaga orang tua.

” Mak kamu yang beria nak dok dengan kamu. Tu yang bila kamu ajak dia setuju. Terus ajak abah..”, kata Abah.

Saya masih teringat kata- kata ini waktu bersembang dengan Abah dulu.

Bila rumah yang kami tinggal sekarang ni siap orang pertama yang kami bawa lihat adalah mak abah.

1st time masuk rumah ni kami dah plan dan excited bercerita pada mak dan abah.

” Yang ni bilik mak, abah. Nanti Ya letak katil, almari, tv..”

” Nanti kat sini Ya letak kerusi, mak boleh berehat…”

” Kat sini pulak tempat solat, bla..bla..”

Seronok sungguh waktu itu.

Alhamdulillah sepanjang mak dan abah tinggal di sini kami tidak menghadapi masalah. Tak pernah berlaku salah aham, terasa hati, bermasam muka dan sebagainya. Kami bahagia tinggal bersama orang tua. Kami masak bersama. Pukul 10 pagi 3 beranak mula la masuk dapur. Hehehe.

Biasa mak akan masak menu gulai, saya menu bergoreng manakala abah pula akan buat menu sayur. Abah memang suka join sebab dia suka masak. Alahai. Seronoknya waktu itu. Tapi sejak mak dah tiada, abah dah taknak buat aktiviti memasak dah. Separuh jiwanya sudah pergi..

Sesekali bila abah dan mak balik jenguk rumah di kampung seminggu dua, mak dah mula resah. Bila saya call, abah akan mengadu.

” Mak kamu ni tiap- tiap hari tanya bila nak balik Bukit Beruntung?”

Hehehe.

Bila saya mendengar dan membaca beberapa cerita ada ibu bapa yang terasa hati dengan anak apabila tinggal bersama agak payah untuk saya nak komen. Balik ke rumah ibu bapa sekali sekala tak sama dengan tinggal bersama ye. Perasaan tak selesa dan sebagainya itu takkan diuji selagi kita tak tinggal bersama. Waktu tu baru tahu siapa diri kita sebenarnya.

PAHALA BILA BERBAKTI KEPADA IBU BAPA

Cuma satu saja. Pegang pada yang ini. Apabila ibu bapa nak tinggal bersama itu sebenarnya peluang untuk kita KUTIP PAHALA.

1) Bawa ibu bapa tinggal bersama adalah rezeki yang tak semua orang berpeluang dapat. So rebutlah peluang itu, jangan sia- siakan. Buat mereka terasa seperti tinggal di rumah sendiri.

2) Ibu bapa adalah punca rezeki kita. Bawa mereka tinggal bersama tak kurang pun rezeki malah Allah bagi rezeki lebih dari pelbagai sudut. Dan percayalah, sebenarnya kita yang menumpang rezeki mereka.

3) Apa yang kita makan, itulah juga yang mereka makan. Bukan beli makanan tertentu, sorok makan. Orang tua nampak, terasa hati. Nampak macam perkara remeh, tapi semua situasi ni ada berlaku.

4) Jangan jadikan orang tua ‘pembantu’ kita. Buat kerja rumah macam biasa. Bila orang tua tinggal bersama itu bukan tiket untuk kita mengharapkan mereka terutama kerja rumah. Jika kita bekerja hantar anak- anak ke pengasuh sama seperti sebelum ini terutama yang kecil. Ibu bapa kita perlu rehat secukupnya.

5) Jangan pernah anggap mereka bebanan terutama apabila mereka tidak sihat. Sampai satu masa kita akan diuji dengan semua ini. Mereka akan jadi seperti kanak- kanak semula. Makan tumpah, perlu kita mandikan, cuci najis dan sebagainya. Ingat semula waktu mereka membesarkan kita dulu. Inilah masa kita pula buat perkara sama dan membalas jasa mereka pula.

Saya mungkin bertuah sebab ada mak dan abah yang amat memudahkan dan menyenangkan. Ujian setiap orang takkan sama. Saya pernah terdengar Mak dan Abah bersembang,

” Kita ni setiap hari kena berdoa mudah- mudahan Allah mudahkan hari tua kita. Moga kita menyenangkan anak- anak. Biar anak- anak jaga kita deme dapat pahala, bukan jadi anak derhaka..”

Ya, itulah kekuatan doa. Kita pun dah boleh mula berdoa macam ni. Mudah- mudahan di hari tua kita memudahkan anak- anak. Jaga orang tua ni kalau betul cara akan dapat pahala, tapi kalau tak kena cara boleh jadi anak derhaka.

Alhamdulillah mak tinggal bersama kami sehinggalah menghembuskan nafas terakhir 2 tahun yang lalu dan berpindah ke rumah baru yang kekal abadi. Cuma tinggal abah saja untuk kami terus berbakti dan mengutip pahala.

Minggu lepas waktu suami dan abah ziarah kubur Mak, dia bertanya.

” Abah kalau ada tak selesa apa- apa kat rumah abah bagitau ler. Kot abah ada nak beli apa- apa..”

Abah jawab,

” Abah dah selesa dok rumah kome. Takde apa nak dah..”

Jawapan yang simple tapi cukup buat kami lega.

1 Februari ini genap 2 tahun emak pergi meninggalkan kami. Terasa cepat sungguh masa berlalu. Dah 2 tahun tak panggil mak, dah 2 tahun juga tak dapat lihat wajah dan sentuh mak. Sampai sekarang ada masa air mata tertumpah jua bila rindu itu datang bertamu. Al fatihah Mak.

Sumber: Nurlia Mohd Nor


“Doktor Anak Saya Kena Sawan.” Ikuti Penjelasan Doktor Ini.

TOLONG DOKTOR!…ANAK SAYA SAWAN…

Mulutnya berbuih dan bibirnya kelihatan sedikit biru,
matanya menjuling keatas,
rahang pula mengetap dengan kuat,
gigi terkancing rapi,
Anggota kaki dan tangannya kejang,
ada ketika pula tersentak-sentak,berselang seli keduanya.

“Ariel,Ariel!”,dipanggil ibunya pula langsung tiada respon.

“Tolong doktor anak saya tengah sawan”,ibunya kelihatan cemas sambil meluru masuk ke Zon Merah.

Kanak-kanak tersebut lantas dibaringkan di atas katil.

“Supp Valium stat”,pintaku kepada rakan setugas merangkap Penolong Pegawai Perubatan.

Kurang daripada seminit,
High Flow Mask Oxygen lantas ditekup ke muka,
Vital Signs probe dipasang dan bacaan kelihatan pada monitor,
Bacaan glucometer diambil,
Suppositori valium pun diberikan,
Dalam masa yang sama akses kepada vena (IV line) dicari.

“Saya baru sahaja beri minum kepada dia atas kereta tadi,tiba-tiba badan dia kejang,matanya juling ke atas dan terus dia jadi macam ini”,ibunya sedikit tenang.

“Dia dah demam panas dari semalam.Batuk dengan selsema pun ada.Tadi memang saya dalam perjalanan untuk dapatkan rawatan di sini”,tambah si ibu lagi

Selepas beberapa ketika,sentakan dan kekejangan otot mula hilang.Kanak-kanak itu kini kelihatan sedikit lemah dan seperti sedang tidur (post-ictal drowsiness).Selang beberapa minit,dia mula merengek dan kembali sedar seperti biasa.

Kes yang berlaku kepada Airel ini adalah contoh serangan sawan demam (Febrile fits) atau lebih dikenali sebagai Sawan Tarik.

Sawan demam (febrile fits) adalah sawan yang boleh berlaku apabila kanak-kanak mengalami suhu badan yang tinggi akibat daripada demam yang berterusan.Sawan ini paling kerap berlaku bagi kanak-kanak berumur antara 6 bulan sehingga 3 tahun.

Ibu bapa mana yang tidak akan resah dan panik apabila melihat anak dalam keadaan sedemikian,terutamanya jika itu merupakan pertama kali.

Hampir kesemua ibu bapa yang mengalami keadaan sedemikian akan menjadi panik,lantas buntu dan tidak tahu apa yang seharusnya dilakukan.

Walaubagaimanapun perlu diketahui bahawa sawan yang berlaku sekali sekala sahaja tidak membahayakan nyawa dan kajian menunjukkan hampir semua kes pesakit akan sembuh seperti sediakala.

Ikuti tips ini untuk mengetahui apa yang perlu dan apa yang jangan anda lakukan.

LAKUKAN 5 LANGKAH INI APABILA ANAK ANDA TERKENA SAWAN:

1. Bertenang,jangan panik.

Ini langkah pertama dan yang paling utama kerana apabila kita panik,kita tidak akan tahu dan mampu berfikir apa yang patut dilakukan kerana “mental block”.

Fikir dengan jelas dan tenang sebelum bertindak.Tenangkan anak anda dan yakinkan orang sekeliling bahawa segalanya dalam keadaan terkawal.

2. Elakkan kecederaan.

Kanak-kanak yang sedang mengalami sawan akan berada dalam keadaan tidak sedarkan diri,oleh itu pastikan anak anda dalam suasana selamat dan jauh daripada sumber bahaya.

Misalnya jika dia berada di tepi tangga,bersebelahan dapur panas,objek keras dan tajam,di tengah jalan dan sebagainya cuba alihkan kedudukannya ke tempat yang lebih selesa.

3. Perhatikan anak anda.

Sebolehnya cuba perhatikan masa mula sawan itu berlaku.Perhatikan juga turutan peristiwa dan juga pergerakan badan yang terlibat dan berapa lama tempoh masa ianya berlangsung.Seandainya melebihi 5 minit,segeralah hubungi bantuan kecemasan atau ambulans.

Tempoh masa,sifat pergerakan dan kriteria sawan yang anda perhatikan ini akan membantu apabila anda ingin memberikan laporan kepada doktor nanti.

4. Pusingkan anak anda ke kedudukan mengiring dan pastikan dia dalam keadaan selesa.

Dalam bidang kesihatan,kedudukan ini dipanggil “recovery position” iaitu sebahagian daripana bantuan awal (first aid) untuk pesakit yang tidak sedarkan diri tetapi masih bernafas untuk mengelakkan pesakit lemas(suffocate) disebabkan ruang pernafasan tertutup jika berbaring.

Pesakit akan diletakkan dalam keadaan mengiring sebelah badan,ini akan membantu supaya cecair atau apa-apa objek yang terdapat dalam rongga pernafasan akan mengalir keluar mengikut daya graviti.

Pastikan saluran pernafasan dalam keadaan terkawal dan longgarkan apa-apa disekeliling leher anak anda seperti butang mahupun tudung supaya lebih selesa.

5. Beri sokongan dan jadi ibu bapa yang sensitif terhadap perasaan anak.

Sesetengah kanak-kanak mungkin boleh memahami,terutamanya apabila sudah bersekolah.Terangkan kepada mereka apa yang berlaku supaya mereka menjadi lebih tenang dan faham.

Dalam sesetengah situasi,pesakit juga boleh terbuang air kecil atau besar tanpa disedari,bantulah mereka membersihkannya.

JANGAN BUAT 5 PERKARA INI APABILA ANAK ANDA TERKENA SAWAN:

1. Jangan panik.

Bertenang.Yakin dan fikir dengan tenang apa yang anda ingin lakukan.Jangan cepat cemas,melatah dan PANIK.

2. Jangan pegang atau dakap anak anda dengan terlampau kuat.

Biarkan serangan sawan tersebut berhenti dengan sendirinya dan anda tidak perlu mendakap anak yang sedang sawan dengan kuat dengan harapan kejangan tersebut akan berhenti.

3. Jangan masukkan apa-apa objek ke dalam mulut.

Ramai daripada kita salah faham bahawa kita perlu meletakkan objek keras seperti sudu mahupun kunci (ada juga yang meletakkan jari) bagi mengelakkan pesakit tertelan lidah sendiri.

Ini hanya akan menyebabkan kecederaan kepada mulut dan lidah,juga boleh menyebabkan kepatahan gigi.

4. Jangan berikan makanan atau ubatan sehingga serangan sawan berhenti.

Tunggu dahulu sehingga sawan berhenti dan anak anda sedar sepenuhnya sebelum memberikan makanan,minuman mahupun ubatan.

Ini adalah bagi mengelakkan anak anda tercekik.

5. Jangan lakukan CPR dan resusitasi mulut ke mulut.

Kebiasaannya sawan yang sekejap tidak akan mengancam nyawa dan menyebabkan kematian.

Oleh itu anda tidak perlu panik sampai melakukan CPR,dikhuatiri ini akan menyebabkan kecederaan lain pula kepada anak anda.

SELEPAS SAWAN BERHENTI:

Biarkan anak anda berehat atau tidur selepas sawan.

Sekiranya ini merupakan kali pertama atau anak anda mempunyai jangkitan demam yang menyebabkan serangan sawan,dapatkan rawatan di klinik ataupun hospital berdekatan.

Sekiranya anak anda kerap kali terkena serangan sawan berulang-ulang dan panjang,doktor anda mungkin akan mengajarkan anda cara-cara menggunakan Rectal Diazepam (dimasukkan ke dalam dubur) ketika sawan.Guna seperti yang telah diarahkan.

PENTING: Dapatkan rawatan doktor jika sawan berterusan melebihi 5 minit.

Sila tekan butang “share” dan kongsi dengan ibu bapa yang lain semoga bermanfaat juga moga kita menjadi ibu bapa yang cakna dan celik ilmu kesihatan demi kesejahteraan keluarga dan si cilik yang kita sayangi.

Sumber: FB Dr.Asmi Syabil
Doktor Kecemasan
Bapa cakna dan prihatin


Simpanan Pemain Bola Sepak Juta-Juta? Pengakuan Bekas pemain Bola Sepak, Azmeer Yusof Bikin Netizek Terkejut!

Pengurusan kewangaan adalah amat penting untuk memastikan kita dapat hidup dengan tenteram dan harmoni dengan keluarga.

Bebas hutang dan mempunyai simpanan yang mencukupi adalah antara perkara yang kena ada sebelum mengambil keputusan bersara.

Umum mengetahui menjadi pemain bola sepak sebenarnya mampu menjana pendapatan lima angka sebulan.

Namun jika tiada pengurusan kewangan yang betul, wang yang banyak juga akan habis. Tular video yang memaparkan perkongsian bekas seorang pemain bola sepak, Azmeer Yusof  di akaun Tiktok ni mengakui selama 15 tahun berjumlah 2 juta adalah satu jumlah yang besar!

Namun menurut, jika tiada kesedaran untuk menyimpan dan berbelanja secara boros, wang tetap akan susut.

REALITI GAJI PEMAIN BOLEH SEPAK NEGARA

Katanya lagi, ada yang memperolehi pendpatan lebih tinggi daripada jumlah yang disebut.

Bagaimana pun dengan gaji yang lumayan sudah pastinya mempunyai keinginan untuk memiliki barbarangan mewah dan kenderaan berjenama.

Katanya ada yang membeli rumah banglo, keinginan untuk memiliki Vellfire dan segala kereta mewah  untuk memenuhi gaya hidup yang tinggi. Lantaran itu ada yang tidak ada mempunyai banyak wang simpanan.

BERTINDAK AWAL BUAT ASET

Tambahnya lagi, meluahkan rasa syukur apabila mengambil inisiatif di hujung-hujung kerjaya dengan membeli rumah untuk disewakan sebagai aset.

Untuk makluman, Azmeer mengambil keputusan bersara pada umum 30-an tahun, dan mula bermain bola sewaal usia 15 tahun.

Beliau juga menasihatkan supaya sentiasa ada perancangan untuk kewangan dan persaraan.

JADIKAN IKTIBAR

Meninjau di ruangan komen, rata-rata menjadikan ia iktibar. Antara komen adalah seperti berikut.

“Minat cara abang reply komen.. buat kami semua being more open minded.”

“Moral of the story, gaji besar pengurusan kena cantik, nak upgrade lifestyle kena pikir banyak kali, thanks bang.”

“lagi besar periuk nasi lagi besarlah kerak nya. lagi besar gaji lgi besar lah belanja nya. yg penting pengurusan kewangan kena mantap. hidup azmeer.”

“Rata-eata umur player 35-40 dah bersara, yang penting adalah mcmana kita manage duit itu utk selepas persaraan.”


PM Umum Negara Memasuki Fasa Endemik 1 April, Sempadan Dibuka Dengan SOP Lebih Mudah & Tak Perlu Kuarantin. Ini Syaratnya!

Kerajaan bersetuju untuk melaksanakan Fasa Peralihan Ke ‘Endemik’ di seluruh negara bermula 1 April 2022.

Berita tersebut dikongsikan Perdana Menteri menerusi satu sidang media.

Turut hadir dalam sidang media tersebut Menteri Kesihatan, Khairy Jamaluddin Abu Bakar dan Menteri Kanan Pertahanan, Datuk Seri Hishammuddin Tun Hussein.

Beberapa prosedur operasi standard (SOP) yang akan digunakan sepanjang fasa peralihan ‘Endemik’ ini bermula 1 April 2022 adalah:

1. Pemakaian pelitup muka di tempat-tempat awam masih wajib dipatuhi oleh setiap individu.

2. Had waktu beroperasi bagi premis perniagaan dimansuhkan. Justeru itu, pemilik premis dibolehkan melaksanakan waktu operasi premis masing-masing mengikut syarat lesen operasi premis. Ini bermakna anda semua bolehlah makan di kedai makan selepas jam 12 tengah malam, terutamanya dengan bulan Ramadan yang akan tiba tidak lama lagi.

3. Pendaftaran kemasukan menggunakan MySejahtera masih diwajibkan dan hanya dikecualikan untuk kawasan terbuka, tidak sesak dan tiada perhimpunan orang ramai. Tambahan juga, MYSJTrace diwajibkan untuk tempat tertutup yang dipenuhi tetamu/pengunjung.

4. Aktiviti solat Jemaah di masjid/surau atau upacara sembahyang di rumah ibadat selain Islam boleh dilaksanakan tanpa penjarakan fizikal.

5. Keperluan vaksinasi yang mana had kapasiti pekerja yang sebelum ini bergantung kepadal iputan vaksinasi dimansuhkan.Semua individu dibenarkan merentas negeri tanpa mengirastatus vaksinasi mereka.

6. Tiada lagi had kapasiti 50 peratus untuk aktiviti berkumpulan. Namun, penjarakan fizikal sangat penting dan masih digalakkan

Selain itu, Kerajaan turut memutuskan sempadan negara dibuka pada 1 April 2022. Keputusan tersebut dilakukan berdasarkan tiga perkara asas.

“Pertama, ia berpandukan sains dan fakta terkini berkaitan Covid-19; keduanya, membandingkan keperluan pembukaan sempadan di negara-negara lain dan ketiga, memberikan keselesaan kepada pengembara dan tidak merumitkan perjalanan mereka.

“Yang paling penting, Malaysia sekarang adalah destinasi terbuka dan boleh dikunjungi semula,” katanya lagi.

Menurut Perdana Menteri lagi, dengan pembukaan semula sempadan negara ini, rakyat Malaysia yang mempunyai dokumen perjalanan yang sah kini boleh keluar masuk negara seperti biasa serta dibenarkan pergi ke mana-mana negara yang turut membuka pintu sempadannya kepada pengembara luar.

“Dalam masa yang sama, rakyat luar negara dengan dokumen perjalanan yang sah juga boleh melakukan pergerakan keluar masuk ke Malaysia tanpa perlu lagi memohon MyTravelPass yang akan dimansuhkan.

“Sebaliknya, hanya perlu muat turun dan aktifkan aplikasi MySejahtera dan melengkapkan pre-departure form melalui fungsi traveller dalam MySejahtera,” katanya.

Bagaimanapun ujar Ismail Sabri, terdapat beberapa prosedur yang wajib dipatuhi sama ada rakyat Malaysia sendiri mahupun pengembara luar yang ingin masuk ke Malaysia, memandangkan penularan gelombang Omicron masih belum reda.

“Bagi yang telah menerima vaksinasi lengkap, tiada keperluan untuk menjalani sebarang tempoh kuarantin dan hanya perlu melalui ujian pengesanan Covid-19 RT-PCR dua hari sebelum berlepas serta ujian RTK-Ag (profesional) dalam tempoh 24 jam selepas ketibaan.

“Bagi status vaksinasi lain seperti tidak menerima vaksin atas sebab perubatan dan tidak menerima sebarang vaksinasi, Menteri Kesihatan akan memperincikan prosedurnya untuk makluman umum esok (Rabu).

“Kementerian yang berkaitan juga akan mengeluarkan senarai SOP pembukaan sempadan negara ini secara lebih terperinci dalam waktu terdekat,” jelasnya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Wajah Siti Aafiyah Mirip Wajah Siti Nurhaliza Ketika Muda, Raih Perhatian Ramai.

Muat naik tiga foto anak pertama penyanyi nombor satu negara, Datuk Seri Siti Nurhaliza Tarudin, raih perhatian peminatnya.

Gambar anaknya sulungnya, Siti Aafiyah yang sedang berjaya telah menarik perhatian ramai.

Siapa sangka, wajah anak penyanyi yang mula mencipta nama selepas memenangi pertandingan Bintang Hiburan Minggu Ini (MHI) 1995 dikatakan menyerupainya semasa muda.

PEMINAT TERUJA

Melihat foto anak penyanyi tersohor ini, ramai mengakui wajah mereka sama.

Sumber: Instagram CTDK


Redakan Demam Dengan Petua Orang Dulu -Dulu. Guna Beras & Air Suam Je. Baik Untuk Sejukkan Badan!

Apabila melihat anak yang selalunya aktif, cergas dan sihat, kini lesu dan tidak bermaya akibat demam, pasti ibu bapa tak senang duduk kan. Masalah demam ni jangan dibuat main, boleh mengundang bahaya tak kira anak mahupun orang dewasa.

Selain membawa anak ke klinik bagi mendapatkan rawatan perubatan, boleh juga menggunakan cara tradisional atau semula jadi sebagai alternatif.

Selamat mencuba gais.
#petuaaruahopahibu


“Kalau Perlukan Kekuatan, Peluk Je Isteri.” Ajak Shiro Kongsi Tip Untuk Para Suami Praktikkan. Sweetnya!

Berkenalan sejak 20 tahun lalu ketika dibangku sekolah lagi, suami isteri ini adalah contoh pasangan cinta monyet yang kekal sehingga ke jenjang pelamin.

Ajak Shiro dan isterinya, Afifah Amin mula berkenalan ketika di tingkatan 1. Daripada kawan sehingga kepada suami isteri, kini sudah 10 tahun pasangan ini melayari alam rumah tangga dengan dikurniakan 3 cahaya mata.

Kisah tersebut dikongsikan oleh Ajak menerusi laman instagramnya sebelum ini.

Biarpun bergelar selebriti, namun Ajak Shiro merupakan seorang suami dan bapa yang cukup penyayang.

Tidak hairanlah, sesekali dia memuat naik gambar bersama isterinya Afifah dengan kapsyen yang cukup sweet. Terbaru, Ajak memuat naik satu video yang memaparkan dia memeluk isterinya dengan kapsyen:

“Suami kalau perlu kekuatan, peluk je isteri…Insyaallah..tak percaya cuba peluk..tapi bini koranglah..bukan bini aku,” tulis Ajak Shiro.

Perkongsian tersebut mendapat reaksi daripada netizen yang rata-rata mengakui itulah resipi rumah tangga bahagia.


Umur Dah Masuk 30-an, Orang Perempuan Perlu Amal Petua Awet Muda Ni!

Jangan biarkan wajah kelihatan tua sebelum waktunya. Kebiasaanya kaum wanita cukup sensetif dengan ini.

Oleh itu, jika ingin melambatkan wajah anda nampak berusia ada baiknya persiapkan diri dengan mengamalkan petua, lebih-lebih lagi bila usia telah mencecah 30 tahun ke atas.

Mengikut kajian Institut Biosains Universiti Putra Malaysia (UPM), anda boleh melambatkan proses penuaan wajah dengan memanfaatkan khasiat pucuk daun gajus.

Terdapat 2 kaedah yang boleh anda amalkan untuk kelihatan awet muda dengan pucuk gajus ini iaitu:

1. Makan begitu saja
– Anda ambil pucuk gajus dan bersihkannya.
– Jadikan pucuk gajus ni sebagai ulam-ulaman semasa makan tengahari atau malam.

2. Minum air rebusan
– Ambil segenggam pucuk gajus dan bersihkan.
– Rebus pucuk gajus tadi sehingga mendidih.
– Bila dah mendidih, anda biarkan ia suam dan minumlah air rebusan tersebut.

Anda boleh mengamalkan minum air rebusan ni setiap hari jika terdaya. Sebabnya ia bukan setakat untuk awet muda, malah baik untuk kesegaran tubuh badan, merendahkan tekanan darah tinggi serta mengurangkan kencing manis.
Moga anda nampak lebih muda daripada biasa.

Selain itu, ada lagi 5 petua awet muda yang telah dikongsikan oleh Nurul Fazilah Tajuddin.

Petua Awet Muda

1. Selepas bangun daripada tidur, amalkan minum air suam segelas dan selawat sebanyak tiga kali. Amalkan ia setiap hari selepas bangun tidur. Insya-Allah muka anda akan kelihatan berseri-seri setiap hari.

2. Ambil pucuk gajus, bersihkan ia dan makan tanpa direbus. Anda juga boleh meminum air rebusan pucuk gajus tersebut untuk kelihatan awet muda.

3. Anda boleh gunakan kedua-dua jari telunjuk kedua-dua belah tangan anda dan letakkan di dagu. Pusingkan-pusingkan jari anda mengikut arah jam sehingga ke pipi anda dan seterusnya ke hidung anda dan akhir sekali hingga ke dahi anda.Kemudian minum air suam sebelum mengambil sarapan. Diingatkan kepada anda supaya jangan sesekali mengurut dari dahi ke bawah kerana ia mempercepatkan proses kedutan.

4. Makan daun pudina mentah setiap hari atau anda boleh jadikan ia sebagai ulam ketika makan nasi. Amalkan makan daun ini selalu untuk kelihatan muda dan berseri-seri setiap hari.

5. Kupas sengkuang dan kisar bersama kunyit serta beras yang telah direndam sebelumnya. Sapukan pada kulit muka anda setiap hari dan lihat hasilnya.


Ringkas Tapi Mendalam Ucapan Bella Buat Shuhada! “Percayalah Selepas Hujan, Pasti Akan Ada Pelangi”

Semalam telah berlangsungnya sambutan Hari Wanita di seluruh dunia. Rata-rata telah mengungkapkan kata-kata istimewa buat wanita dan ada yang menghadiahkan bunga sebagai simbolik pada hari tersebut.

Tidak ketinggalan, pelakon dan penyanyi, Bella Astillah yang berkongsi video bersama isteri Hafidz Roshdi, Nurul Shuhada Mat Shukri.

Yang menarik perhatian dalam perkongsian di laman Tiktok itu, adalah emosi kedua-kedua wanita hebat yang dilihat sebak tidak dapat menahan air mata sedang meluangkan masa di sebuah restoran.

Aktress dengan nama sebenar Dayang Nabellah Awang Astillah ini turut menitipkan pesanan istimewa buat ibu kepada dua orang nak itu di ruangan kapsyen.

“Selamat Hari Wanita untuk semua wanita yang luar biasa dan yang jelita! Teruskan bersinar, bukan sahaja hari ini tetapi setiap hari.

“Terutama buat adik saya yang cantik ini, Shu. Percayalah selepas hujan, pasti akan ada pelangi.” Tulisnya.

Dalam pada itu, diakhir video tersebut memaparkan mereka berdua berpelukan dengan senyuman sepertinya tabah menghadapi ujian yang datang.

Menjengah ke ruangan komen pula, ramai warganet yang turut hiba melihat keadaan Shuhada dan mendoakannya.

Terdahulu, Shuhada telah mendakwa bahawa Hafidz telah menumbuk sebanyak tiga kali diwajahnya sehingga menyebabkan wanita itu menerima 10 jahitan di bahagian pipi kiri yang menyebabkan kecacatan kekal.

Sumber: TikTok @bellaastillah_94


“Sekali Sekala Check Group Whatsapp Anak-Anak Kita.” Angkara Tak Puas Hati, Anak Guna Bahasa Kesat Kepada Ibu Bapa.

Semua ibu bapa di dunia ini mahu setiap anak yang dilahirkan, dididik dan diasuh menjadi orang berguna serta berjaya dalam hidup.

Mengasuh dan mendidik tidak pernah mudah, sebaliknya kian mencabar dari hari ke hari. Setiap pilihan dan keputusan dibuat berpaksikan kepada rasa tanggungjawab dan kasih sayang.

Sebagaimana kisah yang dipaparkan ini, membayangkan sikap tidak puas hati anak anak terhadap ibu bapa. Dengan tidak rasa bersalah mengeluarkan kata-kata kesat terhadap orang tuanya.

Saudara Khairul Anuar Basri berpesan agar ibu bapa tidak culas untuk sekali sekala check whatsapp anak-anak untuk mengelak santun diri anak-anak menjadi lebih teruk.

Selanjutnya ikuti perkongsian ini.

________________________________________

Ibu bapa… tolong sekali-sekala check group whatsapp anak-anak kita.
Semalam seorang kawan saya tunjuk screen shot perbualan salah seorang anaknya dengan best friend-best friendnya di group whatsapp.
Sambil mengadu, sambil minta pendapat. Apa dia nak buat? Apa salah dia sampai anak pun boleh cakap macam tu belakang dia?

“Ayah aku marah aku doe”.
“Apsal pulak?”
“Aku pun tak faham. Dia suruh aku siapkan adik aku nak ke sekolah. Adik aku taknak, dia nak buat sendiri. Last-last ayah aku marah aku pulak. BANGSAT!”.
“Laaa… ye ke? Boleh tak aku nak carut?”.
“Silakan. Hahaha.. aku pun tengah sedih ni”.
“PUKIMAK! CIBAI! BABI! SIAL!.. ok dah”.
“Thanks sebab faham aku. Aku pun nak bahagia jugak. Tapi mak ayah aku tak faham aku macam ko faham aku”.

Berderau darah saya baca semua screen shot tu. Ada banyak lagi. Tapi tak sanggup nak letak gambar dan petikan kat sini.
Menangis kawan saya tu sepanjang kami berborak.
“Aku tak pernah bagi anak aku lapar. Pakaian semua aku bagi. Tak pernah dia telanjang bulat.
Dari kecil sampai besar, macam-macam yang dia nak aku ikut. Kadang-kadang sambil marah pun aku bagi.
Marah pun sekejap je. Tak simpan langsung dalam hati.
Macam tu dia panggil aku dengan kawan-kawan dia?”.
Aduhh… kalau saya pun akan kecil hati. Sampai hati anak cakap macam tu kat ayah dia.
Itulah realiti mendidik anak zaman sekarang. Semuanya berpunca dari gajet dan handphone.
Taknak bagi, benda tu dah jadi keperluan. Bila di bagi, macam ni pulak jadinya.
Masa mintak nak pakai handphone dulu, nak bagi warning dah. Ada benda yang baik dengan handphone. Tapi yang tak baik lagi banyak.
Tak diberi, memberontak. Bila dah bagi, macam-macam benda buruk dah mula pandai.
Semuanya sebab berkawan. Semuanya sebab handphone.

“Anak aku ni baru umur 15 tahun. Ada 1 malam aku terjaga jam 2 pagi, aku masuk bilik anak aku tu.
MasyaAllah.. Astaghfirullah… tengah duk bermesej dengan budak lelaki.
Aku call budak lelaki tu. Aku bagi warning. Esok aku curi baca mesej anak aku dengan budak lelaki tu, siap kutuk-kutuk aku lagi.
Menitik air mata aku”.
Allah… cabaran apakah ini? Kat mana salah ibu bapa mendidik anak-anak zaman ini? Kat mana yang tak kena? Apa yang patut ibu bapa buat?
Anak lelaki cara lelaki. Anak perempuan cara perempuan. Siap ambil gambar yang entahaperhaper. Entah dengan siapa la dia kongsi semua gambar-gambar tu.
Whatsapp cara Whatsapp. Instagram cara Instagram. Facebook cara Facebook. Tik Tok cara Tik Tok.

RISAU ANAK-ANAK TERJEBAK
Bila kawan saya cerita tu, terus saya pun jadi takut. Saya pun ada anak-anak yang sebaya dengan anak dia. Lelaki ada, perempuan pun ada.
Anak-anak ni, tak tahulah dia tahu ke tak semua benda yang dia buat dan cakap tu salah. Atau memang tak kesah. Apa nak jadi, jadilah?
Kadang-kadang diorang rasa rumah ni macam neraka. Semua benda rasa macam tak boleh. Setiap masa rasa mak ayah ni mengongkong.
Last-last bercerita dengan kawan-kawan. Mengadu dengan konon-kononnya best friend forever. Rasa happy la sangat kalau ada yang sudi dengar.
Padahal kalau sakit, lapar, demam, susah dan macam-macam lagi, bukan kawan-kawan tu pun yang akan tengok dan tolong.
Last-last mak ayah yang dikatakan busy body dan mengongkong ni jugak la yang akan dicari. Sungguh!

CHECK HANDPHONE ANAK

So.. ibu bapa kena check sekali-sekala handphone anak-anak. Check group whatsapp diorang. Check bahasa diorang. Check gambar-gambar diorang.
Kena bagitahu kat anak-anak. Syurga dan kebahagiaan sebenar anak-anak bukannnya dengan kawan-kawan. Bukan dengan orang-orang di luar keluarga.
Walau macamana tak suka pun anak-anak dengan mak ayah dia, walau benci macamana pun anak-anak dengan perangai mak ayah dia…
Syurga dan kebahagiaan sebenar anak-anak ialah apabila mak dan ayah rasa gembira dengan perangai, akhlak dan tutur kata anak-anak.
Walaupun anak-anak belajar tak tinggi. Walaupun duit anak-anak tak banyak. Walaupun muka anak-anak tak lawa.
Bukan kawan-kawan. Bukan best friend. Bukan boyfriend girlfriend.
Sebab akhirnya hanya mak dan ayah kita saja yang akan sayang kita betul-betul, walaupun seisi dunia membenci dan membuang kita.
Takde orang lain yang boleh sayang kita macam mak dan ayah kita sayang kita. Dengan roh, dengan darah.. anak-anak adalah segala-galanya buat mak dan ayah.
Jagalah hati dan perasaan mak dan ayah. Kerana apabila hati mereka telah terluka, hidup kita akan sengsara.
Bukan saja di dunia. Tapi juga di akhirat sana.


10 Fakta Tentang Isteri Yang Suami Kena Tahu. Barulah Cinta Setiap Hari.

Memang setiap pasangan inginkan hubungan suami isteri yang bahagia bagaikan dilamun cinta setiap hari. Biarpun usia perkahwinan sudah lama tetapi aura perkahwinan bagaikan baru semalam bergelar raja sehari. Malah, kasih sayang juga segar bagaikan meraikan bulan madu, sungguhpun sudah mempunyai anak ramai.

Namun, kerana fakta usia perkahwinan yang lama, pasangan sudah lupa akan kemanisan bergelar suami isteri. Isteri yang dulunya manja di sisi suami, tidak lagi mendapat kasih sayang sepenuhnya. Tanpa sedar rumahtangga jadi pincang menanti apabila tiada aura kemanisan rumahtangga.

1. Rasa dicintai – Memang kita ni insan lemah bab-bab melafaz cinta ni. Tapi apa yang kita boleh buat ialah dengan menunjukkan dengan cara lain seperti pegang tangan ketika berjalan atau balik rumah tu kau peluklah dia sekejap. Cukup. Tapi kalau kau boleh sering melafaz cinta tanpa rasa bosan, maka kau memang champion. Bini kau pulak naik seram nanti.

2. Kepercayaan – Penting ni bhai. Dia nak kau beri sepenuh kepercayaan pada dia. Kau jangan selalu syak wasangka sangat. Isteri kau menyampah bila kau kuat cemburu dan tanya soalan pelik-pelik kat dia.

3. Memahami dan memaafkan – Kita manusia, isteri pun manusia. Kau bukan kahwin dengan kucing (gorilla mungkin). Sesekali isteri buat silap. Mungkin terlupa letak belacan dalam asam pedas kau contohnya, jangan kau mengamuk sampai 5 hari 4 malam pulak.

Isteri ni dia setiap bulan hormon dia kucar kacir sikit. Sama macam kau jugak menggelupur bila tak dapat makan asam pedas. Padahal benda simple jer pun. Jadi fahami dia dan maafkanlah dia. Jadilah suami yang mudah memaafkan, dia suka.

4. Berbual – orang perempuan ni mulut banyak, kau kena faham tu. Kalau dia tanya “abang sayang saya?” kau jangan jawab sepatah jer “sayang”. Kau kena jawab gini “Abang sayang awak dari hari pertama abang terpandang wajah awak di FB. You had me at hello, you had me at hello.”

Kau ambiklah dialog dari filem-filem romantik yang kau pernah tengok tu. Jadi, kau usahakanlah panjangkan sedikit setiap ayat dan jawapan kau tu. Cair dia wehh.

5. Masa berkualiti – Kualiti ni benda yang paling payah nak jaga. Setakat pergi bercuti bersama lepas tu kau layan tv dan dia layan anak-anak pun tak jadi juga bhai. Kena selalu ada bersama, bergurau dan bergelak tawa bersama. Benda paling mudah nak praktik adalah makan bersama. Sentiasa cari masa untuk duduk dan makan bersama-sama.

6. Yes mem – Ini kunci utama di dalam rumahtangga. Isteri suka dengar perkataan “ya” berbanding “tidak”.

Ini bukan bermakna kita menurut membuta tuli tetapi setiap apa permintaan, selagi boleh tunaikan atau berikan maka usaha untuk berikan.

Isteri baru jer ajak makan kat luar kau dah cepat-cepat menolak sebab kau malas. Jangan begitu, kalau kau malas sangat jawab juga yer, tapi bukan malam ni, malam esok yer. haa gitu, jawapan tetap ya dan kau tetap selamat di situ.

7. Pendengar yang bagus – isteri nak mengadu masalah atau penat lelah dia dengan siapa lagi kalau bukan dengan kau kan? Takkan nak mengadu dekat kawan-kawan dia, nanti kang tercerita buruk-buruk pasal kau pula. Jadi kau layanlah setiap kali dia nak mengadu apa-apa. Jawapan kau mesti ikut skema point nombor 4 yer. Dengar dulu dan kemudian jawab panjang-panjang.

8. Ucapan – Berapa lama dah kau tak cakap terima kasih bila kau sedap melantak asam pedas yang bini kau buat? Aduhh, tiap kali sebelum makan kau cakaplah terima kasih darling sebab masakkan lauk feveret I ni. Dah lepas makan cakap terima kasih sekali lagi. Sama lah bila nak suruh dia buat apa-apa, sebutlah perkataan “tolong” tu. Baru sejuk hati dia. Lepas tu kau nak mintak apa-apa pun bolehhhhhh.

9. Berkongsi tanggungjawab – Ini paling penting ni. Tolonglah sama-sama buat kerja rumah dan besarkan anak-anak. Kau jangan lepas bulat-bulat kat bini kau semuanya. Kalaupun tak setiap hari, sesekali kau tolong mandikan dan suapkan makan anak-anak. Seminggu sekali tolong vakum, cuci bilik air, buang sampah dan sebagainya. Benda kecik jer tu bhai. Isteri kau suka dan kau pun boleh dapat sikpek lepas tu.

10. Off day – sesekali isteri nak berehat. “Yang, esok awak cutilah yer? Tak payah nak mengemas dan masak bagai. Nah duit ni, awak pergilah spa dan tengok wayang. Kalau tak cukup awak tambah sendiri yer? Biar abang uruskan anak-anak”. Haaa gitu.

Lepas tu kau boleh layan Playstation atau Xbox dengan anak-anak. Sedap tu wehh.

Begitulah.

Tak susah pun sebenarnya nak bahagia dalam berumahtangga ni. Yang penting tolak ansur, saling memahami dan bekerjasama. Isteri kita tu manusia, ada perasaan, ada penat dan lelah dia. Lagipun waktu bercinta hari tu kemain kau berjanji macam-macam dengan dia.

Jadi, kau tunaikanlah. Sayangi dan hargai mereka sementara mereka masih ada.


Manis Berhijab! Penampilan Anggun Permaisuri Selangor Bertudung Raih Pujian Rakyat

Penampilan terkini Tengku Permaisuri Selangor, tengku Permaisuri Hajah Norashikin yang anggun mengenakan hijab menjadi perhatian orang ramai dan mendapat pujian umum.

Berangkat pulang dari mengerjakan haji ke tanah air pada 4 Julai lalu, baginda mula dilihat menggayakan tudung dalam menghadiri acara-acara rasmi.

Terbaharu, TPS berkenan berangkat ke Majlis Santapan Hi-Tea di Istana Negara, baru-baru ini dengan menggayakan busana serba merah jambu berselendang dan memilih tudung bawal sebagai pelengkap gaya.

Meninjau di ruangan komen, Netizen meluahkan perasaan gembira melihat baginda dengan penampilan baharu.


Viral Status ‘Berdosa Baca Al-Quran Jika Tak Belajar Tajwid.” Pejabat Mufti WP Beri Teguran.

Viral mengenai status seorang ustazah yang mengeluarkan satu kenyataan  di facebook miliknya bahawa jika tidak tahu tajwid, haram membaca Al-Quran.

Kenyataan ini menimbulkan pelbagai persoalan kepada warganet yang keliru, malah ada yang bersedih apabila mengetahui ia haram.

Rentetan daripada itu Pejabat Mufti Wilayah Persekutuan mengeluarkan kenyataan menerusi Twitter menegur mengenai status itu.

Mereka berharap orang ramai tidak mengeluarkan sebarang kenyataan untuk mengelak sebarang salah faham.

Ikuti lanjut kenyataan ini.

KENYATAAN PEJABAT MUFTI WP

ILMU TAJWID FARDHU KIFAYAH

MOTIVASI UNTUK MEMPERBAIKI BACAAN TAJWID

JANGAN BUAT KENYATAAN YANG KONTERVERSI

Sumber: Pejabat Mufti Wilayah Persekutuan


“Tak Mahu Aidilfitri Jadi Satu Kluster Baharu.” Ini Sebabnya Kenapa Balik Kampung & Ziarah Mungkin Tidak Dibenarkan!

Walaupun Perintah Kawalan Pergerakan kini sedikit longgar namun orang ramai tidak dibenarkan pulang ke kampung untuk menyambut Hari Raya Aidilifitri.

Menteri Kanan (Keselamatan) Datuk Seri Ismail Sabri Yaakob menjelaskan kesukaran untuk memastikan pematuhan Prosedur Operasi Standard (SOP) Kementerian Kesihatan berkaitan pencegahan COVID-19, menjadi punca mengapa pulang ke kampung untuk sambutan Aidilfitri dan juga ziarah tidak dibenarkan.

Katanya, perkara tersebut sememangnya berat untuk dihadapi rakyat terutama yang menyambutnya, namun berbanding pasar raya sebagai contohnya, SOP itu sebenarnya lebih mudah untuk ditetapkan di premis perniagaan seperti itu.

“Sebagai contoh siapa yang nak masuk mesti beratur, jarak satu meter… penjarakan sosial mesti dijaga, sebelum masuk juga kena saring dan untuk masuk juga kena ada jumlah tertentu yang kita perlu tetapkan, jadi semua SOP itu kita jelas.

“Tetapi balik kampung siapa yang nak pantau, dalam satu rumah tiba-tiba berpeluk-peluk dengan saudara-mara, macam mana kita nak pastikan penjarakan sosial berlaku?

“Bagaimana nak pastikan ada yang periksa suhu setiap orang yang masuk ke rumah,” katanya dalam program ‘Ruang Bicara’ Bernama TV, yang disiarkan secara langsung, malam tadi (Khamis).

Ismail Sabri yang juga Menteri Pertahanan berkata, walaupun satu jawatankuasa khas telah dibentuk antara agensi kerajaan untuk memantau kepatuhan kepada SOP berkenaan, namun beliau berkata anggota yang ada, tidak mencukupi untuk memantau setiap rumah di seluruh negara.

“Jadi (pemantauan) pematuhan itu kita jangka tak dapat kita laksanakan. Jadi apa yang kita buat ini adalah untuk menjaga kepentingan semua.

“Kita tidak mahu Aidilfitri ini menjadi satu kluster baharu, akibat raya balik ke tempat kerja bawa penularan baharu,” katanya.

Bagaimanapun, katanya ia tertakluk kepada Menteri Kesihatan yang mempunyai kuasa untuk mengeluarkan sebarang arahan berkaitan Perintah Kawalan Pergerakan (PKP) ini, termasuk kebenaran untuk pulang ke kampung.

“Seperti saya katakan, kita akan rujuk kepada Kementerian Kesihatan, kerana Akta 342 ini adalah akta di bawah kementerian berkenaan, dan di dalam akta ini Menteri Kesihatan boleh keluarkan arahan, jadi arahan menteri pada ketika ini, tidak boleh,” katanya.

Ismail berkata, walaupun ada juga beberapa pihak yang minta supaya kebenaran diberikan dengan mengenakan SOP tertentu, beliau berkata ia tidak dapat dilakukan, selagi ia diletakkan di bawah senarai terlarang.

“Selagi itu ia tidak boleh ada SOP pun, SOP hanya boleh dikeluarkan kepada senarai dibenarkan,” katanya.

Sumber: BERNAMA


‘Kau Duduk Rumah Bukan Buat Apa Pun’ – Suri Rumah Kecil Hati Diperli Ibu Sendiri

Sebagai seorang wanita yang menggalas tanggungjawab menjadi suri rumah sepenuh masa pasti bukannya sesuatu yang mudah.

Tugas mereka ini bagaikan tiada waktu rehat, dari terbitnya matahari sehinggalah waktu malam ada sahaja urusan yang perlu dilakukan demi menguruskan keluarga.

Namun, segelintir masyarakat pada hari ini seringkali memandang rendah terhadap suri rumah hanya kerana mereka lebih banyak menghabiskan masa di rumah dan tidak bekerja.

Wanita Kongsi Cerita Diperlekehkan Oleh Ibu Sendiri
Begitulah yang terjadi pada seorang wanita ini apabila dia berkongsi mengenai kisah dirinya yang diperlekeh oleh ibu kandungnya kerana hanya menjadi suri rumah sepenuh masa.

Menerusi hantaran klip video sedutan rancangan ‘Wanita Hari Ini’ yang dimuat naik di laman TikTok, wanita itu berasa amat kecik hati dengan persepsi ibu sendiri terhadap dirinya.

Difahamkan, wanita tersebut sudah menjadi suri rumah sepenuh masa selama lapan tahun.

Ibu Bagi Kata-kata Menyakitkan Hati Setiap Kali Keluar Bersama
Lebih menyedihkan, wanita itu berkata setiap kali dia keluar bersama keluarga, ibunya pasti akan mengeluarkan kata-kata seperti merendahkan dirinya sebagai seorang suri rumah.

“Setiap kali keluar dengan adik beradik dan mak, bila mereka beli baju cantik-cantik, saya pun tengok juga baju tu dengan niat nak beli bukannya pakai duit diorang pun.

“Tapi mesti mak saya cakap ‘Buat apa kau nak beli baju baru? Kau bukannya bekerja.’ Kat situ dah buat saya kecik hati,” katanya.

Suri Rumah Takda Hak Nak Beli Baju Dan Berhias?
Kata-kata daripada ibunya itu membuatkan wanita tersebut berfikir adakah seorang suri rumah tidak mempunyai hak untuk membeli pakaian dan berhias?

Wanita itu juga berkata ibunya kerap memerli konon dirinya hanya duduk di rumah dan tidak berbuat apa-apa.

“Kadang-kadang dia perli ‘Kau duduk rumah bukan buat apa pun’ hmm saya betul-betul terasa hati.”

“Jadi Suri Rumah Lagi Penat Dari Bekerja” – Netizen
Menjengah di ruangan komen, rata-rata pengguna media sosial memahami perasaan wanita tersebut malah mereka turut berkongsi pengalaman yang dilalui oleh mereka sebagai suri rumah.

Mesti Baca :


Kes Ustazah Merangkak Selesai. Ambil Iktibarnya Untuk Kebaikan Bersama!

Bagaimana anak-anak hendak hormat guru kalau mak ayah sendiri pun tidak tunjukkan contoh yang baik? Persoalan ini bukan untuk dituding pada sesiapa, tetapi renungkanlah di dalam diri kita sendiri. Sejauh mana kita sebagai ibu bapa masa kini menghormati guru-guru yang mengajar anak-anak kita di sekolah.

Cuba pula kita bandingkan dengan apa yang dilakukan oleh orang-orang terdahulu dalam memertabatkan guru yang mendidik anak bangsa. Tepuk dada tanya selera!

Apatah lagi dengan tular kes baru-baru ini bila seorang ibu dipercayai ke sekolah anaknya dan memaksa ustazah merangkak dan merakam video ustazah itu merangkak kemudian menularkan dengan niat memalukan.

Ini sebagai mana memetik laporan di Harian Metro, kisah itu mendapat perhatian warganet selepas rakaman video berdurasi dua minit 17 saat tular di laman sosial.

Rakaman itu dimuat naik seorang pengguna Facebook bernama Asmadi As-Ad Dimasyiqi bersama kapsyen ringkas yang menunjukkan rasa kesalnya atas apa yang berlaku.

“Cukup kurang ajar, sebagai parent (ibu bapa) awak telah menghancurkan hati semua guru di seluruh dunia. Haramkan setitik doa dan ilmu untuk anakmu.

“Mana Jabatan Pendidikan Malaysia, sila ambil tindakan buat insan ini. Kalau awak sendiri rasa tersangat hebat sila ambil masa seminggu handle (uruskan) sahaja untuk uruskan kelas, uruskan kerenah anak-anak murid,” katanya.

Menerusi rakaman berkenaan, kedengaran suara seorang wanita dipercayai ibu murid menerjah masuk ke dalam kelas untuk bertemu dengan ustazah terbabit.

Tanpa diketahui sebabnya, ustazah berkenaan tidak menunggu lama sebaliknya terus mengajak beberapa anak muridnya yang lain untuk mengikutnya merangkak. Kejadian itu disaksikan murid dan seorang lagi ustazah dalam kelas berkenaan.

Bagaimanapun, tindakan itu dipersoalkan wanita berkenaan yang seolah-olah tidak berpuas hati kerana ustazah terbabit mengajak beberapa murid lain merangkak sama.

“Kes video viral ‘ustazah merangkak’ yang berlaku di Madrasah Ad-Diniah Islamiah, Bagan Datuk kini berakhir dengan perjumpaan ibu murid dan ustazah sekolah tersebut.

“Permohonan maaf telah dibuat dan mohon video kejadian tersebut tidak diviralkan bagi kebaikan kedua belah pihak.

“Semoga kejadian ini menjadi pengajaran, pedoman serta tauladan kepada pihak ibu bapa murid dan sekolah. Harap maklum,” tulis pengendali akaun Facebook terbabit.


Anak Itu Satu Anugerah. Bukan Tempat Melempias Lelah Dan Kemarahan. Deep Perkongsian Ini.

Anak yang dilahirkan adalah anugerah Ilahi dan kurniaan daripada tuhan agar kita mensyukuri dan menghargai anugerah Allah yang cukup bernilai itu.

Malah anak-anak merupakan kurniaan yang menjadi penyeri yang diharapkan dapat memberikan kebahagian buat keluarga. Adalah paling penting, ibu bapa memberikan sepenuh kasih sayang terhadap anak kerana adalah anugerah yang tiada tandingannya.

Namun, kadang kala ibu bapa yang sibuk bekerjaya lupa akan tanggungjawab yang harus digalas. Mereka alpa dang ego kepada anak-anak.

Sebagaimana perkongsian ini, yang mendidik kita supaya santuni anak-anak.

EGONYA KITA DENGAN ANAK!

Sebelum kita keluar ke pejabat kita membebel pada anak kerana lambat bersiap. Sampai di sekolah anak maklumkan ada surat yang dia lupa berikan semalam. Lagi sekali anak dileteri.

Anak salam dan masuk ke kelas dengan keadaan emosi yang terguris. Dah dua kali kena marah. Kalau tak bagitahu pasal surat tu pun takpe fikirnya. Buat kena marah je.

Seharian dia di sekolah bersama kawan-kawan dan guru. Bila habis sekolah, dia tinggal di taska atau rumah pengasuh. Sementara menunggu ibu dan ayah balik..

Bila matahari semakin hilang cahayanya, baru ibu dan ayah datang mrnjemput.

Dah 8/9 jam tak jumpa ibu ayahnya. Banyak yang dia nak kongsikan. Waktu ibu dan ayahnya sedang bercakap, waktu itu juga mereka excited nak cerita dan bertanya itu dan ini. Nak bagitahu cikgu puji dia pandai, nak bagitahu kawan puji kotak pensil yang ibu baru belikan

Tapi mereka dimarahi kerana dikatakan menyibuk waktu orang tua nak bercakap. Mereka menunduk dan masuk ke bilik. Bergurau pulak dengan adik-adik. Kecoh bunyinya. Tetiba wajah si ayah tersembul di muka pintu. Kena marah lagi sebab bising waktu ayah nak tengok berita. Ayah suruh baca buku.

Tengah-tengah belek buku, teringat lukisan cantik tadi. Berlari nak tunjuk kat ibu didapur. Tetiba terlanggar pulak bucu meja. Jatuh dan pecah berderai gelas atas meja. Sekali lagi anak ini dimarahi dan dileteri.

Dan anak ini akhirnya tidur dalam keadaan dia tertanya-tanya adakah ibu dan ayahnya menyayanginya atau tidak. Tiap hari, pasti ada saja salah dan silap mereka. Pasti ada yang tidak kena.

IBU AYAH JANGAN PENTINGKAN DIRI

Itu senario yang selalu kita hadapi. Malahan saya sendiri mengalaminya. Sungguh tinggi ego kita. Sungguh kita sangat mementingkan diri.

Anak ini belum matang. Belum tahu berfikir seperti orang dewasa. Bila ibu dan ayah pulang mereka benar-benar ingin merasai kehadiran kita. Ingin dipeluk dan berkongsi cerita. Tapi apa yang mereka dapat???

Bila mereka besar dan lebih selesa berkongsi cerita dengan teman-teman, jangan kita persoalkan kenapa. Kerana waktu mereka ingin benar-benar berkongsi dengan kita, kita menafikan hak mereka.

Keegoan itu langsung tak menjadikan kita ibu bapa yang hebat.

Emosi dan amarah hanya mengundang salah tafsir si anak

Jika kita berasa penat dengan urusan kerja seharian, bagaimana pula dengan anak-anak? Jam 7.30 dah terpacak di sekolah. Pagi sekolah agama dan petangnya pula sekolah kebangsaan. Tidak penatkah mereka?

Kita keluar bekerja tanpa membawa beban berkilo. Tapi mereka bagaimana? Berat beg sekolah saja sudah 5 kg.

Ingatlah, anak itu satu anugerah. Bukan tempat melempias lelah.

* peringatan untuk saya dan anda


Ini Sebabnya Bahaya Kesan Pengambilan Fluorida Berlebihan Bagi Gigi Kanak-Kanak. Take Note!

Menjaga gigi sejak dari kecil amat penting supaya kekal sempurna dan tiada masalah kerosakan gigi.

Namun, jika salah penggunaan atau berlebihan ubat gigi akan menjejaskan gigi anak-anak yang masih kecil.

Nak tahu cara yang betul memberus gigi untuk anak-anak ikuti nasihat doktor gigi ini.

Ibu bapa perlu memberus atau mengawasi anak mereka memberus gigi mengikut kesesuaian umur.

Ibu bapa disarankan membaca label pada ubat gigi kanak-kanak berfluorida yang berperisa.

Kandungan fluorida yang biasa terdapat pada ubat gigi berfluorida yang berperisa adalah di bawah paras optima (sekitar 500 ppm) berbanding yang disarankan Persatuan Pergigian Amerika (ADA) iaitu 1000 ppm.

Satu kelemahan menggunakan ubat gigi berperisa ini adalah kanak-kanak lebih cenderung tertelan ubat gigi kerana rasanya yang sangat menarik.

Ubat Gigi Berfluorida untuk Kanak-Kanak

Memberus gigi menggunakan ubat gigi berfluorida setiap hari boleh mencegah kerosakan gigi.

Penggunaan ubat gigi berfluorida merupakan salah satu faktor yang menyumbang kepada pengurangan kadar kerosakan gigi di serata dunia.

Fluorida ialah mineral semula jadi yang boleh menguatkan lapisan luar gigi dan membantu mencegah kerosakan gigi.

Walau bagaimanapun, penggunaan fluorida yang berlebihan boleh menyebabkan fluorosis enamel iaitu kecacatan lapisan luar gigi.
.

Penggunaan Ubat Gigi Berfluorida Yang Betul

Memberus gigi dengan menggunakan ubat gigi berfluorida untuk kanak-kanak boleh memastikan gigi anak-anak anda menerima kebaikan fluorida iaitu menguatkan enamel gigi serta mencegah karies.

Perkara yang BOLEH dan TIDAK BOLEH dalam penggunaan ubat gigi untuk kanak-kanak.

BOLEH

• Gunakan secalit sahaja ubat gigi kanak-kanak untuk yang kecil di bawah umur 2 tahun ( Ubat gigi kanak-kanak mengandungi fluorida sebanyak 600ppm atau kurang )

• Berus dua kali sehari

• Wajib memberus di waktu malam sebelum tidur

TIDAK BOLEH

• Jangan mencadangkan ubat gigi yang mengandungi lebih fluorida dari 600ppm untuk kanak-kanak berumur 6 tahun ke bawah melainkan di nilai kadar kariesnya tinggi

• Jangan berkumur selepas memberus gigi (digalakkan berludah sahaja )

• Untuk kanak-kanak yang di nilai kadar kariesnya tinggi, walaupun ia berumur enam tahun ke bawah, ia di nasihatkan menggunakan ubat gigi berfluorida mengandungi lebih daripada 1000ppm fluorida ataupun ubat gigi dewasa. Rujuk gambar ini.

Kuantiti penggunaan ubat gigi berfluorida yang di cadangkan; Untuk kanak-kanak di bawah 6 tahun

Gunakan kuantiti kecil ubat gigi berfluorida kanak-kanak ia itu 0.25 g ke 0.5 g ATAU sebesar kacang soya ATAU sepanjang 5mm.

Anggaran ubat gigi sebesar kacang soya atau berukuran 5mm panjang.

Kanak-kanak berumur 6 tahun ke bawah hendaklah di bantu semasa memberus gigi dan penggunaan ubat gigi berfluorida mestilah di kawal oleh ibu bapa atau penjaga.

• Ajar anak anda untuk tidak menelan ubat gigi sebaliknya meludah sebaik sahaja selepas memberus gigi.

• Manakala bagi kanak-kanak di bawah umur 2 tahun, ubat gigi mungkin tidak perlu digunakan.

KESAN PENGAMBILAN FLUORIDA BERLEBIHAN

Pengambilan fluorida berlebihan oleh kanak-kanak sering kali terjadi bila mereka menelan ubat gigi berfluorida semasa memberus gigi. Sesetengah kanak-kanak suka dengan rasa ubat gigi yang berperisa. Ini menyebabkan mereka menelan ubat gigi tersebut.

Dalam keadaan lain, sesetengah kanak-kanak diberi fluorida tambahan secara berlebihan. Terdapat juga yang diberi fluorida tambahan sedangkan bekalan air paip sudah pun mengandungi fluorida yang mencukupi.

Pengambilan fluorida yang berlebihan semasa proses pembentukan gigi boleh menyebabkan kecacatan gigi. Kesannya, lapisan luar gigi (enamel) yang putih dan licin menjadi lubang-lubang kecil berwarna coklat.

Warna ini kelihatan jelas pada permukaan gigi hadapan. Rujuk gambar ni.

Gigi hadapan sangat penting untuk penampilan dan senyuman menarik. Sudah tentu kecacatan gigi tersebut boleh menjejaskan keterampilan diri.

RAWATAN KECACATAN PADA ENAMEL

Fluorosis enamel boleh dirawat.
Dengan rawatan kosmetik pergigian, penampilan gigi yang terlibat boleh dibaiki. Doktor pergigian anda akan memberitahu anda tentang rawatan yang boleh dilakukan jika anak anda mengalami fluorosis enamel yang teruk.

Sekian, semoga bermanfaat.
Bantu saya kongsikan ilmu ubat gigi kanak-kanak berflourida agar ibubapa diluar sana lebih cakna.

Sumber: Dr. Azila Mohd Kasim
Klinik Pergigian Azila Bangi


Selepas Tiga Tahun Tetap Teguh Jaga 3 Anak Lepas Kematian Isteri. ‘Super Daddy’ Buat Warganet Kagum!

Bukan calang-calang seorang suami sanggup membesarkan anak seorang diri tanpa isteri tercinta.

Khairul Abdullah yang kehilangan isteri akibat jangkitan kuman dan kegagalan organ sejak tiga tahun lalu dan kini menguruskan tiga anak lelakinya.

Arwah isterinya meninggal dunia pada umur 39 tahun ketika itu anak-anaknya berusia 4, 2 dan 7 bulan.

Melalui detik sukar dalam hidupnya apabila duduk di sebelah katil ICU dengan memegang tangan isteri yang perlahan-lahan pergi meninggalkan bukanlah satu pengalaman yang ingin dikenang.

Malah ketika itu, anak bongsunya masih kecil sudah tentu cabarannya lebih getir. Biarpun ada ahli keluarga yang mahu membantu memberikan pertolongan untuk menguruskan anak, namun dirinya nekad untuk memegang amanah untuk menjaga ketiga orang anak tersayang.

Pengorbanan seorang ayah buat anak-anaknya. Ikuti kisah inspirasi ini.

3 tahun lepas, hidup aku bertukar terus. Sekelip mata kena jadi bapa tunggal membesarkan 3 orang anak yang masih kecil. Tahun pertama, penuh dengan episod air mata.

Isteri meninggal itu takdir yang aku terima, tapi anak-anak kehilangan ibu ni adalah benda yang paling meruntun jiwa. Kau tahu betapa deritanya bila tengok wajah serta tangisan anak yang rindukan ibu dia.

Umpama ratusan kaca menikam-nikam kat jantung but nothing you can do about it.

Lepas anak menangis, aku pujuk sampai tidur semuanya dan aku pula pergi menangis.

It’s tough. Super duper tough.

Namun aku bersyukur sebab kematian itu sangat “menghidupkan” aku. Aku belajar banyak benda, aku tahu banyak perkara dan paling penting aku kuat besarkan anak-anak sampailah ke hari ini.

Sesekali bila anak-anak tidur begini, aku kenang balik waktu depa kecik dulu. How fragile they were, how different they were and how different I am back then.

Banyak benda yang aku rasa kalau masih boleh undur balik, aku akan buat sesungguh-sungguhnya.

Aku akan sayang sesungguh-sungguhnya. Aku akan ambil berat dan aku akan bantu semahunya. Rasanya aku tak cukup membantu, tak cukup menyayang. Tapi, semua dah terlambat.

Kerja membesarkan anak-anak ni bukan kerja main-main. Perlukan superpower, perlu kuat fizikal dan paling penting perlu kuat mental. Kalau tak, memang koyak.

Salute kepada semua mak-mak di seluruh dunia.

Sejak jadi ayah sepenuh masa, besarkan anak dari kecil sampailah dah besar gini seorang diri, baru aku tahu yang langit itu tinggi atau rendah.

Sesungguhnya menjadi ibu itu adalah satu tugas yang sangat berat dan memenatkan, fizikal dan juga mental. Tuhan cipta wanita ini dengan kekuatan luar biasa.

Namun depa juga manusia, ada limitation, perlu bantuan, perlu rehat, perlu me time, perlu bercuti, itu dan ini. Jadi mohon semua anak-anak, bantulah ibu anda, mohon para suami, bantulah isteri anda.

Sayangilah mereka sepenuhnya dan bantulah mereka semahunya, Selagi mereka masih ada. Selamat Hari Wanita.

Khairul Abdullah
#SuperDaddy

Inspirasi

Dalam pada itu warganet mengakui kagum melihat pengorbanan dan caranya menguruskan anak-anaknya.

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Dah Lama Tak Pergi Misi Sebab Anak-Anak Masih Kecil, Tapi Allah Suruh Pergi Kali Ni.” Sertai Misi Qurban & Bantuan Ke Kemboja, Yatt Hamzah Akui Berat Hati Tinggalkan Anak

Biarpun sedang hamil anak keempat, namun selebriti bernama Yatt Hamzah ini masih kuat dan bersemangat untuk melaksanakan misi qorban dan bantuan ke Kemboja.

Begitu pun dia mengakui  berat hati untuk meninggalkan anak-anaknya dan suaminya, Mohammad Zulfadhli Khiruddin. Menerusi perkongsiannya di Instagram (IG), Yatt menjelaskan dia harus cekal untuk turut sertai misi tersebut dan berharap diberikan kekuatan ketika berada di sana.

“Bonda nak pergi misi Qurban dan Bantuan di Kemboja. Muka nampak happy dan tenang tapi di dalam, hanya Allah yang tahu.

“Thank You suami & anak-anak solehah bonda #theSucis hantar bonda ke Airport. Please be good. See you again in 4 days. In shaa Allah.

“Kepada yang buat Qurban dengan K-MAIWP tahun ni, Amanah kalian akan kami usaha melunaskan. Mohon doa yang baik-baik ya.

“Seriously dah lama tak pergi misi sebab anak-anak masih kecil, tapi Allah suruh pergi kali ni. Allah jaga anak-anak bonda walaupun hati ni berat. Rabbi Yassir Wala Tuassir.

“Rasa bersemangat sebab pakai baju misi #mapim suami. Harap dapat aura kekuatan suami setiap kali pergi misi. Thank you suami,” tulisnya.

Menerusi ruangan komen, rata-rata mendoakan keselamatan Yatt dan berharap segalanya akan dipermudahkan.

Sebelum ini, Yatt meluahkan rasa sedih dan risau apabila suaminya yang merupakan Pengarah Media Majlis Perundingan Pertubuhan Islam Malaysia (MAPIM) bersama rombongan terkandas selepas ditahan tentera Israel di pintu Rafah, Mesir.

Yatt memberitahu suaminya bersama delegasi yang menyertai misi kemanusiaan #WakeUpForGaza anjuran Majlis Perundingan Pertubuhan Islam Malaysia (MAPIM) bagi membantu rakyat Palestin itu, terkandas hampir 35 jam kerana tiga kali gagal melepasi pintu tersebut.


Mandian Air Herba 8 Bahan Wajib Jadi Amalan Wanita Dah Bersuami, Barulah Tubuh Makin Mantap!

Perasan tak ketika berpantang, selepas mandi dengan daun-daunan herba buat anda rasa lebih segar dan kuat. Rasa lain macam sihatnya selepas mandi dengan herba-herba ini kan?

Khasiat daun-daunan ini sebenarnya sangat membantu wanita berpantang mencari kekuatannya. Selain rasa segar, aura daripada daunan herba ini cukup meninggalkan kesan yang luar biasa buat ibu berpantang.

Itu ceritanya dengan ibu berpantang, bagaimana pula jika kita ingin mengamalkannya walaupun selepas berpantang. Ya itulah yang seharusnya dilakukan. Mengikut pengamal spa dan rawatan tradisional, amalan mandi dengan daun-daun herba ini sangatlah disyorkan buat semua wanita.

Begitu juga yang diamalkan oleh Chef Sue Arukin. Bukan hanya pakar memasak, beliau juga berkongsi rahsia cantiknya di facebook. Benda yang bermanfaat dan baik, patut kita kongsi dan paling penting kena amalkan. Jom kita ikut langkah dan bahan yang dikongsikan olehnya ini.

AIR MANDIAN DAUN

Bahan-Bahan:

10 hingga 15 helai daun pandan – siat & simpul

Segenggam daun serai wangi – ikat

20 helai daun limau purut- siat

5 biji limau purut – ambil kulitnya sahaja

10 helai daun lengkuas – siat

10 helai daun halia bara – siat

10 helai daun jambu batu

10 helai daun halia bentong atau halia biasa – siat

Air seperiuk besar (lebih kurang 6 liter)

Selamat mencuba!